open-index/open-wikipedia-markdown huggingface dataset:
ಟಿಪ್ಪೂ ಖಡ್ಗದ ನ್ಯಾನೊ ಕಾರ್ಬನ್

ನಾಗೇಶ ಹೆಗಡೆ ಯವರ ಪುಸ್ತಕ.

ವರ್ಗ:ಚುಟುಕು
ವರ್ಗ: ಕನ್ನಡ ಪುಸ್ತಕಗಳು
18 ನೇ ಶತಮಾನದಿಂದ ಕೇವಲ ರಸಾಯನ ವಿಜ್ಞಾನದಲ್ಲಿ ನೊಬೆಲ್ ಪ್ರಶಸ್ತಿ ಪಡೆದ ನ್ಯಾನೊತಂತ್ರಜ್ಞಾನ, ವಿಜ್ಞಾನದಲ್ಲಿ ಇತ್ತೀಚಿನ ಶಾಖೆಗಳಲ್ಲಿ ಒಂದಕ್ಕೆ ಭಾರತೀಯರಿಗೆ ತಿಳಿದಿದೆ.ನೊಬೆಲ್ ಪ್ರಶಸ್ತಿ ವಿಜೇತ ರಾಬರ್ಟ್ ಎಫ್ ಕರ್ಲ್, 18 ನೆಯ ಶತಮಾನದಿಂದಲೇ ಭಾರತೀಯರು ನ್ಯಾನೋ ತಂತ್ರಜ್ಞಾನವನ್ನು ಬಳಸುತ್ತಿದ್ದಾರೆ ಮತ್ತು ಟಿಪ್ಪು ಸುಲ್ತಾನನ ಕತ್ತಿ ಒಂದು ಉದಾಹರಣೆಯಾಗಿದೆ ಅದೇ ರೀತಿ, ರೋಮ್ನಲ್ಲಿ ಗಾಜಿನ ತಯಾರಿಕೆಯಲ್ಲಿ ನ್ಯಾನೊತಂತ್ರಜ್ಞಾನದ ಬಳಕೆಗೆ ಉದಾಹರಣೆಗಳಿವೆ, ಅವರು ಉಪನ್ಯಾಸದ ಕಡೆಗೆ ಮಾಧ್ಯಮ ವ್ಯಕ್ತಿಗಳೊಂದಿಗೆ ಮಾತನಾಡುತ್ತಾರೆ ಅವರು ತಂತ್ರಜ್ಞಾನವನ್ನು ಬಳಸುವ ಹಲವಾರು ಉದಾಹರಣೆಗಳಿವೆ, ವಿಚಾರಣೆ ಮತ್ತು ದೋಷ ವಿಧಾನದ ಮೂಲಕ, ಇದು ಸಂಪೂರ್ಣ ಅಧ್ಯಯನದ ಒಂದು ಸಂಪೂರ್ಣ ಶಾಖೆಯನ್ನು ಪಡೆದುಕೊಳ್ಳುವುದಕ್ಕೂ ಮುಂಚೆ.
1996 ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ವಿಜೇತ ರಾಬರ್ಟ್ ಫ್ಲಾಯ್ಡ್ ಕರ್ಲ್ ಅವರ ಪ್ರಕಾರ, ಭಾರತೀಯ ಕುಶಲಕರ್ಮಿಗಳು ವೂಟ್ಝ್ ಉಕ್ಕಿನಲ್ಲಿ ಮತ್ತು ವರ್ಣಚಿತ್ರಗಳಲ್ಲಿ ನ್ಯಾನೊತಂತ್ರಜ್ಞಾನವನ್ನು ಬಳಸಿದರು. ಹೆಚ್ಚು ನಿರ್ದಿಷ್ಟವಾಗಿ ಇಂಗಾಲದ ನ್ಯಾನೊಟ್ಯೂಬ್ಗಳನ್ನು 1952 ರಲ್ಲಿ ರಷ್ಯಾದ ವಿಜ್ಞಾನಿಗಳು ಪ್ರಕಟಿಸಿದರು, ಟಿಪ್ಪು ಸುಲ್ತಾನ್ ಕತ್ತಿ ಮತ್ತು ಅಜಂತಾ ವರ್ಣಚಿತ್ರಗಳಲ್ಲಿ ಕಂಡುಬಂದಿದೆ. ಕಾರ್ಬನ್ ನ್ಯಾನೊಟ್ಯೂಬ್ಗಳು ಸಿಲಿಡೆರಲ್ ಫ್ಯುಲೆರೀನ್ಗಳಾಗಿದ್ದು, ಕರ್ಷಕ ಶಕ್ತಿ ಮತ್ತು ಸ್ಥಿತಿಸ್ಥಾಪಕ ಮಾಡ್ಯುಲಸ್

http://www.hindustantimes.com/tech-reviews/was-tipu-s-sword-made-using-nanotech/story-quKYrvC6S7RrtIKh9oLXVO.html
http://varnam.org/2008/01/nanotechnology_in_ancient_indi/
ಶ್ರೀ ಕ್ಷೇತ್ರ ಎಲ್ಲೂರು

ಉಡುಪಿಯ  ರಾಷ್ಟೀಯ ಹೆದ್ದಾರಿ ೧೭- ಉಚ್ಚಿಲದಿಂದ ಪೂರ್ವಕ್ಕೆ ತಿರುವಿ,ಹಚ್ಚ ಹಸಿರಾಗಿ, ಬಾಗಿ ತಲೆಸವರುವಂತಹ  ಗಿಡ ಬಳ್ಳಿಗಳಿಂದ ಕೂಡಿದ,ಸ್ವಲ್ಪ ಇಕ್ಕಟ್ಟಾದ ಡಾಮರುರಸ್ತೆಯನ್ನು ನಾಲ್ಕು ಕಿಲೋ ಮೀಟರ್ನಷ್ಟು ದೂರ ಕ್ರಮಿಸಿದರೆ  ಸಿಗುವ ಪುಟ್ಟ ಊರೇ  ನಗು ಮೊಗವ,ವಿಶಾಲ ಹೃದಯಿಗಳ ಊರು  ” ಎಲ್ಲೂರು “

ಕಾಶಿನಾಥ, ಜಗದೊಡೆಯನ ದಿವ್ಯ ಸನ್ನಿಧಿ ಇರುವ ಎಲ್ಲೂರನ್ನು    ”ವಿಶ್ವೇಶ್ವರ ಕ್ಷೇತ್ರ ” ಅಂದರೂ ತಪ್ಪೆನಿಲ್ಲಾ.ಈ ಜಗದದೊಡೆಯನು ಎಲ್ಲೂರರಿಗೆ “ಉಂಡಾಯಿ ಉಲ್ಲಾಯೇ ” ಅಂದರೆ “ಸ್ವಯಂ ಉದ್ಭವಿಸಿದ ಒಡೆಯ ”,ಪ್ರತೀ ಸೋಮವಾರ ಹಾಗೂ  ವಿಶೇಷ ದಿನಗಳಲ್ಲಿ  ಊರ ಪರವೂರ ಭಕ್ತರಿಂದ ತುಂಬಿ ತುಳುಕುವ ಈ ಪುಣ್ಯ ಸ್ಥಳವು ನಿರ್ಮಾಣಗೊಂಡಿದ್ದು  ಸಾವಿರಾರು ವರ್ಷಗಳ ಹಿಂದೆ.

ಪ್ರಾಂತ್ಯರಸುಗಳಾದ ಕುತ್ಯಾರುಅರಸುಗಳಿಂದ ಪೂಜಿಸಲ್ಪಡುತ್ತಿದ್ದ ಒಟ್ಟು ಒಂಬತ್ತು ಮಾಗಣೆಗಳ   (ಕುತ್ಯಾರು,ನಂದಿಕೂರು,  ಅಡ್ವೆ,ಉಳ್ಳೂರು,ಕೊಳಚೂರು,ಕುಂಜೂರು,ಕಳತ್ತೂರು, ಪಾದೂರು,ಬೆಳಪು,) ಎಲ್ಲೂರೊಡೆಯ ಮೂಲತಃ ಒಲಿದದ್ದು ಪರಿಶಿಷ್ಟ ಗುಂಪಿಗೆ ಸೇರಿದ ಮಹಿಳೆಗೆ,(ಇತಿಹಾಸ ಕುರಿತ ಪುಸ್ತಕ ದೇವಳದಲ್ಲಿ ಲಭ್ಯ )

ಕಳೆದೆರೆಡು ವರುಷದ ಹಿಂದೆ ಸಕಲ ಭಗವದ್ಭಕ್ತರಿಂದ ಜಿರ್ಣೋದ್ದಾರವಾದ ದೇವಳದ ಒಟ್ಟು ರಚನೆಯು  ಭಾರತದಾದ್ಯಂತ ಇತಿಹಾಸ ಪ್ರಸಿದ್ದ ಪಡೆದ ಪುರಾತನ ದೇವಳಗಳನ್ನು ಹೋಲುವ ರೀತಿಯಂತದ್ದು,ಮನಮೋಹಕಸೌಂದರ್ಯವನ್ನು ಒಳಗೊಂಡ ಬೇಲೂರ ಹಳೆಬೀಡುವಿನ ತದ್ರೂಪಿಯಂತೆ ಕಾಣಬರುವ ಗುಡಿ ಗೋಪುರಗಳು , ದೇವಳದ ಗರ್ಭಗುಡಿಯ ಸುತ್ತ ಕ್ಷೇತ್ರದ ನೋಟವ ಬೆರಗಾಗಿಸುವಂತಹ  ಶಿಲೆ ಹಾಗೂ ಮರದ ಮೇಲೆ ಅದ್ಭುತವಾಗಿ  ಕೆತ್ತಿದ ಕ್ಷೇತ್ರದ ಇತಿಹಾಸ ಸಾರುವ ಅಳಿಯದ ಚಿತ್ತಾರಗಳು,ಪ್ರಾಂಗಣವನ್ನೊಮ್ಮೆ ಸುತ್ತಿ ಬಂದರೆ  ಭಕ್ತರಲ್ಲಿ ಅಮೋಘವಾದ ಚೈತನ್ಯವನ್ನು,ಲವಲವಿಕೆಯನ್ನು,ಭಕ್ತಿಯನ್ನು ಇಮ್ಮಡಿಗೊಳಿಸುವಂತಹ ಕ್ಷೇತ್ರವಿದು..ಇದಿಷ್ಟೂ ನನ್ನ ಮನದಲ್ಲಿದ್ದ ದೇವಳದ ಸೌಂದರ್ಯದ ಮೇಲ್ನೋಟಗಳು.
ಸಾಧ್ಯವಿದ್ದರೆ ಪ್ರತಿಯೊಬ್ಬನು ಪುಣ್ಯಕ್ಷೇತ್ರವನ್ನು ಈ ದೇವಳನ್ನು ಕಣ್ಣಾರೆ ಕಂಡು ಆನಂದಿಸಿ.ಎಲ್ಲೂರು ಒಡೆಯನ ಉದ್ಭವ ಲಿಂಗವನು ಕಣ್ಣಲಿ ಕಣ್ಣಿಟ್ಟುನೋಡುವ ಪುಣ್ಯವನು ನಿಮ್ಮದಾಗಿಸಿಕೊಳ್ಳಿ

ಈ ಒಡೆಯನ ಪುಣ್ಯ ಸ್ಥಳದಲ್ಲಿ ಅಂಗಡಿಯಿಂದ ಮಾರಲ್ಪಡುವ ಸೀಯಾಳವನ್ನು ಯಾವೂದೇ ವ್ಯಕ್ತಿ ಕುಡಿಯುವಂತಿಲ್ಲ,ಏನಿದ್ದರೂ ಶಿವನ ಅಭಿಷೇಕಕ್ಕಾಗಿಯೇ ಮೀಸಲು,ಇದೇ ಇಲ್ಲಿಯ ಜನರಿಂದ ಭಕ್ತಿಯನ್ನೂಳಗೊಂಡ ಆಚಾರ ಹಾಗೂ ಎಲ್ಲರೂ ಜೋಪಾನದಿಂದ ಕಾಪಾಡಿಕೊಂಡು ಬಂದಂತಹ  ವಿಶೇಷತೆ 

ಮಹತೋಭಾರ ಶ್ರೀ ವಿಶ್ವೇಶ್ವರ ದೇವಸ್ತಾನ
ಎಲ್ಲೂರು ಅಂಚೆ,ಎಲ್ಲೂರು ಗ್ರಾಮ
ಉಡುಪಿ ತಾಲೂಕು ಮತ್ತು ಜಿಲ್ಲೆ
ದೂರವಾಣಿ :.0820 2550365

ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಟಿಯನನ್ಮೆನ್ ಚೌಕ

picsize=300px

**ಟಿಯನನ್ಮೆನ್ ಚೌಕ**ವು ಚೀನಾ ದೇಶದ ಬೀಜಿಂಗ್ ನಗರದ ನಟ್ಟ ನಡುವಿನ  ಚೌಕಪ್ರದೇಶವಾಗಿದೆ.  ಇದರ ಉದ್ದ ೮೮೦ ಮೀಟರ್,  ಅಗಲ ೫೦೦ ಮೀಟರ್. ಒಟ್ಟು ಕ್ಷೇತ್ರ-೪.೪ ಲಕ್ಷ ಚದರ ಮೀಟರ್ ಅಂದರೆ ೧೦೯ ಎಕರೆ. ಇದು ಜಗತ್ತಿನಲ್ಲೇ ಮೂರನೇ ಅತಿದೊಡ್ಡ ಚೌಕಪ್ರದೇಶವಾಗಿದೆ. 
ಚೀನಾದ ಇತಿಹಾಸದಲ್ಲಿನ  ಅನೇಕ ಮಹತ್ವದ ಘಟನೆಗಳು ಇಲ್ಲಿಯೇ ಜರುಗಿದ್ದು  ಭಾರೀ ಸಾಂಸ್ಕೃತಿಕ   ಮಹತ್ವವನ್ನು ಹೊಂದಿದೆ.  ೧೯೮೯ರಲ್ಲಿ  ಪ್ರಜಾಸತ್ತೆಯ ಪರ ಚಳುವಳಿಯು ಇಲ್ಲಿಯೇ ನಡೆದಿದ್ದು ಅದನ್ನು ಭಾರೀ ಸಾವುನೋವುಗಳೊಂದಿಗೆ ಸೈನ್ಯಬಲದಿಂದ ಹತ್ತಿಕ್ಕಿದ   ಘಟನೆಯ ಕಾರಣದಿಂದಾಗಿ   ಚೀನಾದ ಹೊರಗಡೆ ಜನರ ನೆನಪಿನಲ್ಲಿ  ಇದು ಇದೆ.

ವರ್ಗ:ಚೀನಾ
ಸಂತ ಮತ್ತಾಯ

ಜುದೇಯದ ಅರಸ 'ಹೆರೋದ ಅಂತಿಪಾ'ನಿಗಾಗಿ ಕಫರ್ನೌಮ್‌ನಲ್ಲಿ ಶುಲ್ಕವನ್ನು ವಸೂಲಿಮಾಡುತ್ತಿದ್ದಾತನೇ 'ಲೇವಿ'. ಅದು ಆತನ ಮೂಲ ಹೆಸರು. ತಂದೆ ಆಲ್ಫೆಯುಸ್‌. ಈತನೂ ಶುಲ್ಕ ವಸೂಲಿ ಮಾಡುತ್ತಿದ್ದ. ಹುಟ್ಟೂರು ಗಲಿಲೀಯ, ಈತ ಅರಾಮೈಕ್‌ ಮತ್ತು ಗ್ರೀಕ್‌ ಭಾಷೆಯ ಪಾಂಡಿತ್ಯವನ್ನು ಹೊಂದಿದ್ದ. ಸಾಮಾಜಿಕವಾಗಿ ಅಂದು ಪಾಲೆಸ್ತೀನ್‌ನಲ್ಲಿ ಅರಾಮೈಕ್‌ ಭಾಷೆ ಪ್ರಚಲಿತದಲ್ಲಿದ್ದರೂ, ಮಾರುಕಟ್ಟೆಗಳಲ್ಲಿ ಗ್ರೀಕ್‌ ಭಾಷೆಯನ್ನೇ ಹೆಚ್ಚಾಗಿ ಬಳಸುತ್ತಿದ್ದರೆನ್ನಲಾಗಿದೆ. ಸುಂಕ ವಸೂಲಿಯಂತಹ ಕೆಲಸಗಳನ್ನು ನಿರ್ವಹಿಸುವ ಸರಕಾರಿ ಅಧಿಕಾರಿಗಳು ಅರಾಮೈಕ್‌ ಮತ್ತು ಗ್ರೀಕ್‌ ಭಾಷೆಗಳನ್ನು ಕಲಿತವರೇ ಆಗಿರಬೇಕೆಂಬ ನಿಯಮವಿದ್ದಿರಬೇಕು. ಹಾಗಾಗಿಯೇ ಲೇವಿ ಸುಂಕ ವಸೂಲಿಗಾಗಿ ನೇಮಿಸಲ್ಪಟ್ಟಿದ್ದ.
ಪ್ರಾಯಶಃ ಯೇಸುವು ಲೇವಿಯನ್ನು ಅಲ್ಮಗೊರ್‌ ಎಂಬ ಸ್ಥಳದಲ್ಲಿ ಭೇಟಿಯಾಗಿ ತನ್ನ ಶಿಷ್ಯನಾಗಲು ಆಹ್ವಾನಿಸಿರಬಹುದು ಎಂದು ಊಹಿಸಲಾಗಿದೆ. ಯೇಸುವಿನ ಶಿಷ್ಯನಾದ ಬಳಿಕ ಲೇವಿಯ ಹೆಸರು 'ಮತ್ತಾಯ' ಅರ್ಥಾತ್‌ 'ದೇವರ ಉಡುಗೊರೆ' ಎಂದು ಬದಲಾಗಿರಬೇಕು. ಅನಂತರದ ದಿನಗಳಲ್ಲಿ ಮತ್ತಾಯನು ಯೇಸುವನ್ನು ಔತಣಕ್ಕಾಗಿ ತನ್ನ ಮನೆಗೆ ಆಹ್ವಾನಿಸುತ್ತಾನೆ. ಮತ್ತಾಯನ ಮನೆಯಲ್ಲಿ ಇನ್ನಷ್ಟು ಮಂದಿ ಸುಂಕ ವಸೂಲಿಗಾರರೂ, ಸಮಾಜದಿಂದ ಬಹಿಷ್ಕೃತರಾದವರೂ ಆ ಸಮಯದಲ್ಲಿ ಹಾಜರಿರುತ್ತಾರೆ. ಅವರೂ ಸಹ ಯೇಸುವಿನೊಂದಿಗೆ ಔತಣದಲ್ಲಿ ಭಾಗವಹಿಸುತ್ತಾರೆ. ಅದನ್ನು ಕಂಡ ಫರಿಸೇಯರೆಂಬ ಯೆಹೂದ್ಯರ ಒಂದು ಪಂಗಡ ಯೇಸುವನ್ನು ಹಂಗಿಸುತ್ತದೆ. 'ಶುಲ್ಕ ವಸೂಲಿಗಾರರ ಮತ್ತು ಪಾಪಿಗಳ ಸಂಗಡ ಕುಳಿತು ಊಟ ಮಾಡುತ್ತಾನೆ' ಎಂದು ಕುಹುಕವಾಡುತ್ತಾರೆ. ಯೇಸು ಅದಕ್ಕೆ ಮಾರ್ಮಿಕವಾಗಿಯೇ ಉತ್ತರಿಸುತ್ತಾರೆ; "ವೈದ್ಯನ ಅವಶ್ಯಕತೆಯಿರುವುದು ರೋಗಿಗಳಿಗೆ; ಆರೋಗ್ಯವಂತರಿಗಲ್ಲ...ನಾನು ಕರೆಯಲು ಬಂದಿರುವುದು ಧರ್ಮಿಷ್ಟರನ್ನಲ್ಲ, ಪಾಪಿಷ್ಟರನ್ನು!" ಎಂದು.
ಹನ್ನೆರಡು ಜನ ಪ್ರೇಷಿತರಲ್ಲಿ ಹಾಗು ನಾಲ್ವರು ಸುಸಂದೇಶಕರ್ತರಲ್ಲಿ ಓರ್ವನಾದ ಮತ್ತಾಯನು ಯೇಸುವಿನ ಪುನರುತ್ಥಾನ ಮತ್ತು ಸ್ವರ್ಗಾರೋಹಣವನ್ನು ಕಣ್ಣಾರೆ ಕಂಡವನಾಗಿದ್ದ. ಸಂತ ಐರೆನ್ಯೂಸ್‌ ಮತ್ತು ಅಲೆಕ್ಸಾಂಡ್ರಿಯಾದ ಸಂತ ಕ್ಲೆಮೆಂಟ್‌ ಪ್ರಕಾರ ಮತ್ತಾಯನು ಇತರ ದೇಶಗಳಿಗೆ ಕಾಲಿಡುವ ಮೊದಲು ಜುದೇಯದ ಯೆಹೂದ್ಯ ಸಮುದಾಯಕ್ಕಾಗಿ 15 ವರ್ಷಗಳ ಕಾಲ ಹೀಬ್ರೂ ಭಾಷೆಯಲ್ಲಿ ಧರ್ಮಬೋಧನೆಯನ್ನು ಮಾಡುತ್ತಿದ್ದ. 
ಮತ್ತಾಯನು ಹುತಾತ್ಮನಾದನು ಎಂಬ ಅಭಿಪ್ರಾಯವಿದೆ. ಒಂದು ಸಂಪ್ರದಾಯದ ಪ್ರಕಾರ, ಇಥಿಯೋಪಿಯಾದ ರಾಜನಾದ 'ಎಗ್ಗಿಪ್ಪ'ನ ಮಗಳಾದ 'ಇಫಿಜೀನಿಯ' ಎಂಬವಳು ಕ್ರೈಸ್ತ ಮತವನ್ನು ಅಪ್ಪಿ, ಕನ್ಯಾಸ್ತ್ರಿಯ ಪಟ್ಟವನ್ನು ಸ್ವೀಕರಿಸಿ ದೇವರ ಸೇವೆಗಾಗಿ ತನ್ನನ್ನು ಮುಡಿಪಾಗಿ ಇಟ್ಟಿದ್ದಳು. ಆದರೆ ಎಗ್ಗಿಪ್ಪನ ನಂತರದ ರಾಜನಾದ 'ಹಿರ್ತಾಕಸ್‌' ಎಂಬವನು ಕಾಮಾಂಧನಾಗಿ ಅವಳನ್ನು ವಶಪಡಿಸಿಕೊಳ್ಳಲು ಯತ್ನಿಸಿದ. ಆ ವಿಷಯ ತಿಳಿದ ಸಂತ ಮತ್ತಾಯನು ರಾಜನನ್ನು ಆಕ್ಷೇಪಿಸಿ ಅವನ ಕೃತ್ಯವನ್ನು ಖಂಡಿಸಿದ. ಇದರಿಂದ ಕೋಪೋದ್ರಿಕ್ತನಾದ ರಾಜನು ಸೈನಿಕನೊಬ್ಬನ ಮುಖಾಂತರ ಬಲಿಪೂಜೆಯಲ್ಲಿ ನಿರತನಾಗಿದ್ದ ಸಂತ ಮತ್ತಾಯನನ್ನು ಕೊಲ್ಲಿಸಿದ. 
ಹುತಾತ್ಮನಾದ ಸಂತ ಮತ್ತಾಯನ ದೇಹದ ಅವಶೇಷವನ್ನು ಜಾರ್ಜಿಯಾದ ಗೋನಿಯೋ ಕೋಟೆಯಲ್ಲಿ ಸಂರಕ್ಷಿಸಿ ಇಡಲಾಗಿದೆ. ಸೆಪ್ಟಂಬರ್‌ 21ರಂದು ಸುಸಂದೇಶಕರ್ತ ಸಂತ ಮತ್ತಾಯನ ಹಬ್ಬದ ದಿನಾಚರಣೆ.

ವರ್ಗ:ಕ್ರೈಸ್ತ ಧರ್ಮ
ಇಫಿಜೀನಿಯ

ಇವಳು ಇಥಿಯೋಪಿಯಾದ ದೊರೆ 'ಎಗ್ಗಿಪ್ಪಾಸ್‌'ನ ಮಗಳು. ಸಂತ ಮತ್ತಾಯನ ಸುಸಂದೇಶದಿಂದ ಪ್ರಭಾವಿತಳಾದ ಆಕೆ ಕ್ರೈಸ್ತಮತವನ್ನು ಅಪ್ಪುತ್ತಾಳೆ. ಅವಳೊಂದಿಗೆ ಅವಳ ತಂದೆಯೂ ಸೇರಿದಂತೆ ಇನ್ನೂ ಅನೇಕರು ಕ್ರೈಸ್ತಮತವನ್ನು ಸ್ವೀಕರಿಸುತ್ತಾರೆ. ಎಫಿಜಿನಿಯಾ ಮದುವೆಯಾಗದೇ ಕನ್ಯಾಸ್ತ್ರೀಯಾಗಿಯೇ ಉಳಿದು ಯೇಸುವಿನ ಸುಸಂದೇಶವನ್ನು ಸಾರಲು ಅಪೇಕ್ಷಿಸುತ್ತಾಳೆ. 
'ಎಗ್ಗಿಪಾಸ್‌'ನ ಮರಣಾನಂತರ 'ಹಿರ್ತಾಕಸ್‌' ಎಂಬಾತ ದೊರೆಯ ಪಟ್ಟಕ್ಕೇರುತ್ತಾನೆ. ಆತ ಎಗ್ಗಿಪಾಸನ ಹೆಂಡತಿಯ ತಮ್ಮ ಎಂಬ ಅಭಿಪ್ರಾಯವಿದೆ. ಸುಂದರಿಯಾದ ತನ್ನಕ್ಕಳ ಮಗಳ ಮೇಲೆ ಅವನ ಕಣ್ಣಿರುತ್ತದೆ. ಅವಳನ್ನು ಮದುವೆಯಾಗಲು ಆತ ಆಶಿಸುತ್ತಾನೆ. ಆದರೆ ಅದಕ್ಕೆ ಎಫಿಜಿನಿಯಾಳ ಒಪ್ಪಿಗೆಯಿರುವುದಿಲ್ಲ. 
ಬೇರೆ ದಾರಿಕಾಣದೆ ಎಫಿಜಿನಿಯಾಳನ್ನು ಬಲಾತ್ಕರಿಸಲು ಹಿರ್ತಾಕಸ್‌ ಮುಂದಾಗುತ್ತಾನೆ. ವಿಷಯ ತಿಳಿದ ಸಂತ ಮತ್ತಾಯ, ಹಿರ್ತಾಕಸನಿಗೆ ಹಿತವಚನಗಳನ್ನು ಹೇಳುತ್ತಾನೆ. ಆದರೆ ಕಾಮಾಂಧನಾದ ಹಿರ್ತಾಕಸ್‌ ತನಗೆ ಹಿತವಾದವನ್ನು ಹೇಳಲು ಬಂದ ಪ್ರೇಷಿತ ಸಂತ ಮತಾಯನನ್ನೇ ಕೊಲ್ಲಿಸುತ್ತಾನೆ.
ಸಂತ ಮತ್ತಾಯನ ಬೆಂಬಲವಿಲ್ಲದ ಎಫಿಜಿನಿಯಾಳ ಮೇಲೆ ಮತ್ತಷ್ಟು ಒತ್ತಡವನ್ನು ಹೇರಿತ್ತಾನೆ ಹಿರ್ತಾಕಸ್‌. ಅವನ ಯಾವ ಪ್ರಯತ್ನಕ್ಕೂ ಅವಳು ಬಗ್ಗದಿದ್ದಾಗ ಅವಳಿದ್ದ ಮನೆಗೆ ಬೆಂಕಿಯನ್ನು ಹಾಕಿ ಅವಳನ್ನು ಸಜೀವವಾಗಿ ಸುಡುವ ಯತ್ನ ನಡೆಸುತ್ತಾನೆ. ಅವಳು ಅದರಿಂದ ಪಾರಾಗುತ್ತಾಳೆ, ಆದರೆ ದೊರೆ ಕುಷ್ಟರೋಗಕ್ಕೆ ಬಲಿಯಾಗುತ್ತಾನೆ.

ವರ್ಗ:ಕ್ರೈಸ್ತ ಧರ್ಮ
ಜೀವಭೌತಶಾಸ್ತ್ರ

**ಜೀವಭೌತಶಾಸ್ತ್ರ**ವು ಜೈವಿಕ ವ್ಯವಸ್ಥೆಗಳ ಅಧ್ಯಯನಕ್ಕೆ ಭೌತವಿಜ್ಞಾನದ ವಿಧಾನ ಹಾಗೂ ಸಿದ್ಧಾಂತಗಳನ್ನು ಬಳಸುವ ಒಂದು ಅಂತರ್ ಶಾಸ್ತ್ರೀಯ ವಿಭಾಗವಾಗಿದೆ. ಜೀವಭೌತಶಾಸ್ತ್ರವು ಅಣ್ವಿಕ ಪ್ರಮಾಣದಿಂದ ಎಲ್ಲಾ ಜೀವಿಗಳ ಹಾಗೂ ಪರಿಸರ ವ್ಯವಸ್ಠೆಯ ಮಟ್ಟದವರೆಗೆ  ವ್ಯಾಪಿಸಿದೆ.ಜೀವಭೌತಶಾಸ್ತ್ರದ ಸಂಶೋಧನೆಗಳು ಜೀವರಸಾಯನ ಶಾಸ್ತ್ರ,ಜೀವಶಿಲ್ಪಶಾಸ್ತ್ರ,ನ್ಯಾನೋತಂತ್ರಜ್ಞಾನ,ಕೃಷಿಭೌತಶಾಸ್ತ್ರ(Agro physics) ಮುಂತಾದ ಇತರ ವಿಭಾಗಗಳೊಂದಿಗೆ ಹರಡಿಕೊಂಡಿದೆ.
ಸಾಮಾನ್ಯವಾಗಿ, ಜೀವಭೌತಶಾಸ್ತ್ರ ತನ್ನದೇ ಆದ ವಿಶ್ವವಿದ್ಯಾಲಯ ಮಟ್ಟದ ಇಲಾಖೆಗಳನ್ನು ಹೊಂದಿಲ್ಲದಿರಬಹುದು, ಆದರೆ ಅಣು ಜೀವಶಾಸ್ತ್ರ, ಜೀವರಸಾಯನಶಾಸ್ತ್ರ,ರಸಾಯನಶಾಸ್ತ್ರ, ಕಂಪ್ಯೂಟರ್ ವಿಜ್ಞಾನ, ಗಣಿತ, ವೈದ್ಯಕೀಯ, ಔಷಧ, ಶರೀರ, ಭೌತಶಾಸ್ತ್ರ, ಮತ್ತು ನರವಿಜ್ಞಾನ ಕ್ಷೇತ್ರಗಳಲ್ಲಿ ವಿಭಾಗಗಳ ಇರುವ ಗುಂಪುಗಳಲ್ಲಿ ತನ್ನ ಉಪಸ್ಥಿತಿ ಹೊಂದಿದೆ. ಈ ಕೆಳಗಿನ ಪಟ್ಟಯು ಈ ರೀತಿಯ ಇತರವಿಭಾಗಗಳೊಂದಿಗಿನ ಸಂಬಂಧವನ್ನು ಸೂಚಿಸುತ್ತದೆ.
# ಜೀವಶಾಸ್ತ್ರ ಮತ್ತು ಅಣುಜೀವಶಾಸ್ತ್ರ- ಜೀವಶಾಸ್ತ್ರ ವಿಭಾಗದಲ್ಲಿ ಜೀವಭೌತಶಾಸ್ತ್ರದ  ಪ್ರಯತ್ನಗಳ ಎಲ್ಲಾ ಪ್ರಕಾರಗಳು ಯಾವುದಾದರೂ ಒಂದು ವಿಧದಲ್ಲಿ ಸೇರಿಕೊಂಡಿದೆ.ಉದಾಹರಣೆಗೆ. ಜೀನ್ ನಿಯಂತ್ರಣ, ಏಕ ಪ್ರೋಟೀನ್ ಕ್ರಿಯಾಶೀಲತೆ,ಬೈಯೊಎನೆರ್ಜೆಟಿಕ್ಸ್,, ಜೀವ ತಾಂತ್ರಿಕ: ಇತ್ಯಾದಿಗಳು.
# ಜೀವರಚನಾಶಾಸ್ತ್ರ (Structural Biology) -  ಪ್ರೋಟೀನ್‍ನ ಆಂಗ್‍ಸ್ಟಾರ್ಮ್ ಪೃಥಕ್ಕರಣ (Resolution)ರಚನೆಗಳು, ನ್ಯೂಕ್ಲಿಕ್ ಆಮ್ಲ, ಮೇದಸ್ಸು, ಕಾರ್ಬೋಹೈಡ್ರೇಟಗಳ ಸಂಕೀರ್ಣಗಳಲ್ಲಿ.
# ಜೀವರಾಸಾಯನಿಕ ಮತ್ತು ರಸಾಯನಶಾಸ್ತ್ರ - ಜೀವಪರಮಾಣುವಿನ  ರಚನೆ,, ನ್ಯೂಕ್ಲಿಯಿಕ್ ಆಮ್ಲ ರಚನೆ, ರಚನೆ ಹಾಗೂ ಚಟುವಟಿಕೆ ಸಂಬಂಧಗಳ ಅಧ್ಯಯನದಲ್ಲಿ.
# ಕಂಪ್ಯೂಟರ್ ವಿಜ್ಞಾನ - ನ್ಯೂರಲ್ ನೆಟ್ವರ್ಕ್,ಜೀವಪರಮಾಣು (biomolecular) ಮತ್ತು ಔಷಧ ಡೇಟಾಬೇಸ್ ಗಳಲ್ಲಿ.
#ಕಾಂಪ್ಯುಟೇಶನಲ್ ರಸಾಯನಶಾಸ್ತ್ರ - ಪರಮಾಣುಗಳ ಕ್ರಿಯಾತ್ಮಕ  ಛದ್ಮನ (ಸಿಮ್ಯುಲೇಶನ್), ಆಣ್ವಿಕ ಡಾಕಿಂಗ್, ಕ್ವಾಂಟಂ ರಾಸಾಯನಿಕ
# ಜೀವಮಾಹಿತಿಶಾಸ್ತ್ರ(ಬಯೋಇನ್ಫರ್ಮ್ಯಾಟಿಕ್ಸ್{) - ಸೀಕ್ವೆನ್ಸ್ ಅಲೈನ್ಮೆಂಟ್,ರಚನಾತ್ಮಕ ಜೋಡಣೆ,ಪ್ರೋಟೀನ್ ರಚನಾ ಭವಿಷ್ಯ
# ಗಣಿತ - ಗ್ರಾಫ್ / ಜಾಲಬಂಧ ಸಿದ್ಧಾಂತ, ಜನಸಂಖ್ಯೆಯ ಮಾಡೆಲಿಂಗ್, ಬದಲಾವಣೆಯ ವ್ಯವಸ್ಥೆಗಳನ್ನು,,ಪಿಲೋಜೆನೆಟಿಕ್ಸ್
# ಔಷಧ ಮತ್ತು ನರವಿಜ್ಞಾನ - ನರವ್ಯೂಹಗಳ ಪ್ರಾಯೋಗಿಕ (ಮೆದುಳಿನ ಸ್ಲೈಸಿಂಗ್) ಹಾಗೂ ಸೈದ್ಧಾಂತಿಕವಾಗಿ (ಕಂಪ್ಯೂಟರ್ ಮಾದರಿಗಳು)ನಿಭಾವಣೆ, ಪೊರೆಯ permitivity, ಜೀನ್ ಚಿಕಿತ್ಸೆ, ಗೆಡ್ಡೆಗಳ ತಿಳುವಳಿಕೆ.
# ಔಷಧ ಮತ್ತು ಶರೀರ - ಚಾನೆಲ್ ಜೀವಶಾಸ್ತ್ರ, ಪರಮಾಣುಜೀವಶಾಸ್ತ್ರ ಹೊಂದಾಣಿಕೆ, ಸೆಲ್ಯುಲರ್ ಪೊರೆಗಳು,
# ಭೌತಶಾಸ್ತ್ರ - 
# ಬೆಳೆ ವಿಜ್ಞಾನ ಮತ್ತು ಕೃಷಿ
ಅನೇಕ ಜೀವಭೌತಶಾಸ್ತ್ರೀಯ  ತಂತ್ರಗಳು  ಈ ಕ್ಷೇತ್ರಕ್ಕೆ ವಿಶಿಷ್ಟವಾಗಿವೆ. ಅನೇಕ ಜೀವಭೌತಶಾಸ್ತ್ರ ಸಂಶೋಧನಾ ಪ್ರಯತ್ನಗಳು ತರಬೇತಿ ಹೊಂದಿದ  ಸಾಂಪ್ರದಾಯಿಕ ಭೌತ, ರಸಾಯನ, ಮತ್ತು  ಜೀವಶಾಸ್ತ್ರ ವಿಜ್ಞಾನಿಗಳಿಂದ ಪ್ರಾರಂಭಿಸಲ್ಪಟ್ಟಿವೆ.

### ಬಾಹ್ಯ ಕೊಂಡಿಗಳು‌‌
* Biophysical Society
* Journal of Physiology: 2012 virtual issue Biophysics and Beyond

ವರ್ಗ:ವಿಜ್ಞಾನ
ವರ್ಗ:ಜೀವಭೌತಶಾಸ್ತ್ರ
ಅನುವರ್ಧನೆ

ಅನುವರ್ಧನೆ ಎಂಬುದು ಒಂದು ಜೀವಿಯ ದೇಹದಲ್ಲಿ ನಡೆಯುವ ಚಯಾಪಚಯ ಕ್ರಿಯೆಗಳಿಗೆ ಸಂಬಂಧಿಸಿದುದಾಗಿದೆ. ಅನು ಎಂದರೆ ದೇಹದ ಅವಶ್ಯಕತೆಗಳಿಗೆ ಅನುಸಾರವಾಗಿ ವರ್ಧನೆ ಎಂದರೆ ಹೆಚ್ಚುವುದು ಎಂದರ್ಥ. ದೇಹದ ಅವಶ್ಯಕತೆಗಳಿಗೆ ಅನುಗುಣವಾಗಿ ನಡೆಯುವ ರಾಸಾಯನಿಕ ಕ್ರಿಯೆಗಳ ಒಟ್ಟು ಮೊತ್ತವನ್ನೇ ಅನುವರ್ಧನೆ ಎಂದು ಕರೆಯಬಹುದು. ಈ ಅನುವರ್ಧನೆಯಲ್ಲಿ ಎರಡು ವಿಧಗಳಿವೆ. ಮೊದಲನೆಯದು ಅಭಿವರ್ಧನೆ. ದೇಹವು ತಾನು ಅರಗಿಸಿಕೊಂಡ ಶರ್ಕರಾಂಶ, ಪ್ರೋಟೀನು ಮತ್ತು ಅಮೈನೋ ಆಮ್ಲಗಳನ್ನು ತನ್ನ ಮುಂದಿನ ಭವಿಷ್ಯದ ಬಳಕೆಗಾಗಿ ಮೇಧಕೋಶಗಳ ರೂಪದಲ್ಲಿ ಸಂಗ್ರಹಿಸಿಡುವ ಅಥವಾ ದೇಹದ ಬೆಳವಣಿಗೆಗಾಗಿ ಬಳಸುವ ಪ್ರಕ್ರಿಯೆಯನ್ನು ಅಭಿವರ್ಧನೆ ಎಂದು ಕರೆಯಲಾಗುತ್ತದೆ. ಎರಡನೆಯದು ಅಪವರ್ಧನೆ. ಉಪವಾಸ ಇತ್ಯಾದಿ ಸಂದರ್ಭಗಳಲ್ಲಿ ಪೋಷಕಾಂಶಗಳು ಮತ್ತು ಶಕ್ತಿಯ ಕೊರತೆ ಉಂಟಾದಾಗ ದೇಹವು ಮೇಧಕೋಶಗಳ ರೂಪದಲ್ಲಿ ತಾನು ಕೂಡಿಟ್ಟ ಶಕ್ತ್ಯಂಶವನ್ನು ವಿಘಟನೆಗೊಳಪಡಿಸಿ, ಅದನ್ನು ಬಳಸಿಕೊಳ್ಳುವ ಪ್ರಕ್ರಿಯೆಗೆ ಅಪವರ್ಧನೆ ಎಂದು ಕರೆಯಲಾಗುತ್ತದೆ. 
ಹೀಗೆ ದೇಹದಲ್ಲಿ ಜೀವಕೋಶಗಳ ಅವಶ್ಯಕತೆಗಳಿಗೆ ಅನುಗುಣವಾಗಿ ನಡೆಯುವ ರಾಸಾಯನಿಕ ಕ್ರಿಯೆಗಳು ಸಸ್ತನಿಗಳಲ್ಲಿ ಸಾಮಾನ್ಯವಾಗಿ ಆಮ್ಲಜನಕದ ಉಪಸ್ಥಿತಿಯಲ್ಲಿ ನಡೆಯುತ್ತದೆ.ಇದಕ್ಕೆ ವಾತಾನುವರ್ಧನೆ ಎಂದು ಕರೆಯಲಾಗುತ್ತದೆ. ಆದರೆ ಕೆಲವೊಂದು ಒತ್ತಡಮಯ ಪರಿಸ್ಥಿತಿಗಳಲ್ಲಿ ಆಮ್ಲಜನಕದ ಅನುಪಸ್ಥಿತಿಯಲ್ಲೂ ಸಹಾ ನಡೆಯುತ್ತದೆ. ಉದಾಹರಣೆಗೆ ಅತಿಯಾದ ವ್ಯಾಯಾಮವನ್ನು ವ್ಯಕ್ತಿ ಮಾಡುತ್ತಿರುವ ಸನ್ನಿವೇಶದಲ್ಲಿ ದೇಹದ ಎಲ್ಲಾ ಜೀವಕೋಶಗಳಿಗೂ ಅಗತ್ಯವಾದ ಆಮ್ಲಜನಕ ದೊರೆಯುವುದಿಲ್ಲ. ಇಂತಹಾ ಸನ್ನಿವೇಶಗಳಲ್ಲಿ ನಡೆಯುವ ರಾಸಾಯನಿಕ ಕ್ರಿಯೆಗಳನ್ನು ನಿರ್ವಾತಾನುವರ್ಧನೆ ಎಂದು ಕರೆಯಲಾಗುತ್ತದೆ.

ವರ್ಗ:ಜೀವರಸಾಯನಶಾಸ್ತ್ರ
ಜನತಾ ದಳ (ಜಾತ್ಯಾತೀತ)

ಜನತಾ ದಳ (ಸೆಕ್ಯೂಲರ್) ಸಂಕ್ಷಿಪ್ತವಾಗಿ ಜೆಡಿಎಸ್ ಇದು ಎಚ. ಡಿ. ದೇವೇಗೌಡರ ನೇತ್ರತ್ವದಲ್ಲಿ ಪ್ರಾರಂಭಗೊಂಡ ರಾಜಕೀಯ ಪಕ್ಷ. ಈ ಪಕ್ಷವು ಕರ್ನಾಟಕ  ರಾಜ್ಯದಲ್ಲಿ ರಾಜ್ಯಮಟ್ಟದ ಪಕ್ಷವಾಗಿ ಗುರುತಿಸಿಕೊಂಡಿದೆ.

ಈ ಪಕ್ಷ ಜನತಾ ಪಾರ್ಟಿಯ ಭಾಗವಾಗಿ ಉದಯವಾದ ಪಕ್ಷ, ಎಡಪಂಥೀಯ ವಿಚಾರಧಾರೆ  ಬೆಂಬಲಿಸುವ ಪಕ್ಷ.  ಇದು ಹಳೆ ಮೈಸೂರು ಭಾಗದಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಬೆಂಬಲ ಪಡೆದಿದ್ದ್ದು,೧೯ ಸ್ಥಾನ ಪಡೆದು ರಾಜ್ಯದ ಮೂೂರನೇ ಅತಿ ದೊಡ್ಡ ಪಕ್ಷ

### ನೋಡಿ
*ಜನತಾ ದಳ
*ಜೆಡಿಎಸ NDA ಒಕ್ಕೂಟ ಸೇರ್ಪಡೆ.
*JDS, BJP ಮೈತ್ರಿ
*ಜನತಾದಳ ಉದಯ, ಜನತಾ ಪಕ್ಷ ಇಬ್ಭಾಗ 

## ಉಲ್ಲೇಖಗಳು
ವರ್ಗ:ರಾಜಕೀಯ ಪಕ್ಷಗಳು
ಸಾರ

**ಸಾರ**ವು ಮೂಲಸಾಮಗ್ರಿಯ ಒಂದು ಭಾಗವನ್ನು, ಹಲವುವೇಳೆ ನೀರು ಅಥವಾ ಎಥನಾಲ್‍ನಂತಹ ದ್ರಾವಕವನ್ನು ಬಳಸಿ, ಹೊರತೆಗೆದು ತಯಾರಿಸಲಾದ ವಸ್ತು. ಸಾರಗಳನ್ನು ಟಿಂಕ್ಚರ್‍ಗಳಾಗಿ ಅಥವಾ ಪುಡಿ ರೂಪದಲ್ಲಿ ಮಾರಾಟಮಾಡಬಹುದು. ಹಲವಾರು ಮಸಾಲೆ ಪದಾರ್ಥಗಳು, ಕಾಯಿಗಳು, ಗಿಡಮೂಲಿಕೆಗಳು, ಹಣ್ಣುಗಳು, ಇತ್ಯಾದಿಗಳ ಕಂಪು ತತ್ವಗಳನ್ನು ಸಾರಗಳಾಗಿ ಮಾರಾಟಮಾಡಲಾಗುತ್ತದೆ, ಮತ್ತು ಇವುಗಳಲ್ಲಿ, ಬಾದಾಮಿ, ದಾಲ್ಚಿನ್ನಿ, ಲವಂಗ, ಶುಂಠಿ, ಜಾಯಿಕಾಯಿ, ಕಿತ್ತಳೆ, ಪೆಪರ್‍ಮಿಂಟ್, ಪಿಸ್ತಾ, ಪುದೀನಾ, ಗುಲಾಬಿ, ವನಿಲಾ, ವಾಯಲಾ, ಮತ್ತು ವಿಂಟರ್‍ಗ್ರೀನ್ ಹೆಚ್ಚು ಪರಿಚಿತವಾಗಿವೆ.

ವರ್ಗ:ಆಹಾರ ವಿಜ್ಞಾನ
ಧಾರವಾಡ ತಾಲೂಕ

thumb

**ಧಾರವಾಡ ತಾಲೂಕು** :

ಧಾರವಾಡ ಜಿಲ್ಲೆ **ಕಾಶ್ಮೀರ** ಎಂದೆ ಹೆಸರಾದ ಧಾರವಾಡ ತಾಲೂಕು ಮಲೆನಾಡಿನ ಸೊಬಗನ್ನು, ಬೆಳವಲದ ಬೆಡಗನ್ನು, ಗಡಿನಾಡಿನ ಗದ್ದಿಗೆಯನ್ನು ಹೊಂದಿದ ಪ್ರಕೃತಿಯ ರಮಣೀಯ ನಾಡಾಗಿದೆ. ಈ ತಾಲೂಕಿನಲ್ಲಿ ೩೪ ಗ್ರಾಮಗಳಲ್ಲಿ ೭೫ ಕ್ಕೊ ಹೆಚ್ಚು  ಶಾಸನಗಳು ತಾಲೂಕಿನ ಇತಿಹಾಸ, ಸಾಂಸ್ಕೃತಿಕ, ಧಾರ್ಮಿಕ ಬದುಕಿನ ಮೇಲೆ ಬೆಳಕನ್ನು ಚೆಲ್ಲಿವೆ.  ರಾ‍ಷ್ಟ್ರಕೂಟರು, ಕಲ್ಯಾಣ ಚಾಲುಕ್ಯರು, ಕಲಚೂರ್ಯರು, ಯಾದವ, ವಿಜಯನಗರ ಹಾಗೂ ಅವರ ಮಾಂಡಲಿಕರು, ಗೋವೆ ಯ ಕದಂಬರು, ಆಳ್ವಿಕೆಗೆ ಒಳಪತಟ್ಟಿತ್ತು.   ಕ್ರಿ.ಶ. ೯ನೆಯ ಶತಮಾನದ ಹೆಬ್ಬಳ್ಳಿಯ ಶಾಸನ, ಕ್ರಿ.ಶ. ೧೬ ನೇಯ ಶತಮಾನದ ಕಲ್ಲೆ ಶಾಸನ,   ಕ್ರಿ.ಶ.  ೧೦೪೫ ರ ಮುಗದ ಶಾಸನ,   ಕ್ರಿ.ಶ.  ೧೧೨೭ರ   ಮಾಧನಭಾವಿ  ಶಾಸನ, ೧೧೩೬ರ ವೆಂಕಟಾಪೂರ ಶಾಸನ, ಕ್ರಿ.ಶ ೧೧೪೬ರ ಅಮ್ಮಿನಬಾವಿ ಶಾಸನ, ಕ್ರಿ.ಶ ೧೨೬೪ ರ ಕೊಟಬಾಗಿ ಶಾಸನ,  ಕ್ರಿ.ಶ ೧೨೮೪ ರ ತಡಕೋಡ ಶಾಸನ, ಕ್ರಿ.ಶ ೧೫೪೭ರ್ ದೇವರಹುಬ್ಬಳ್ಳಿಯ್ ಶಾಸನಗಳು ಈ ತಾಲೂಕಿನ ನೆನಪುಗಳಾಗಿದ್ದು ಇವು ನಮ್ಮ ನಾಡಿನ ಗತ ಇತಿಹಾಸವನ್ನು ನೆನಪಿಸುತ್ತವೆ.

ವರ್ಗ:ಧಾರವಾಡ ಜಿಲ್ಲೆ
ಜಿಂ ಅನ್ಕನ್ ದೇಕ

Jim Ankan Deka (; ಜೂನ್ 1, 1980 ಜನನ) ಒಂದು ಅಸ್ಸಾಮಿ ಸಂಗೀತಗಾರ, ಸಾಕ್ಷ್ಯಚಿತ್ರ ತಯಾರಕ ಛಾಯಾಗ್ರಾಹಕ ಮತ್ತು ಬೆಂಗಳೂರು ಮೂಲದ ಸಂಸ್ಥೆಯು ಮತ್ತು ಸಂಗೀತ ಶಾಲೆ ಪೂರ್ವ ಫೇರ್ ಸಂಗೀತ ಫೌಂಡೇಶನ್ ನಿರ್ದೇಶಕರಾಗಿದ್ದಾರೆ. ಅವರು ಸಂಗೀತ ಸಂಸ್ಥೆ ಮತ್ತು ಬೆಂಗಳೂರು ಭಾರತದ ನಿರ್ಮಾಣ ತೆರೆಯಲು ಮೊದಲ ಅಸ್ಸಾಮಿ ಆಗಿದೆ.

### ಆರಂಭಿಕ ಜೀವನ ಮತ್ತು ಶಿಕ್ಷಣ
Deka ಅಸ್ಸಾಮಿ ಬರಹಗಾರ Prof Bhabananda Deka ಮತ್ತು ಬರಹಗಾರ ನಳಿನಿ Prava Deka ಗೆ, ಜೂನ್ 1980 1 ರಂದು ಗೌಹಾತಿ, ಅಸ್ಸಾಂ ಜನಿಸಿದರು. ಅವರು ಮೂರು ಮಕ್ಕಳ ಮೂರನೇ. 1996 ರಲ್ಲಿ Don Bosco, ಗೌಹಾತಿ ತನ್ನ ಪ್ರೌಢಶಾಲಾ ಪೂರ್ಣಗೊಂಡಿತು. ನಂತರ ಪ್ರವಾಸೋದ್ಯಮ ಮ್ಯಾನೇಜ್ಮೆಂಟ್ ಅಧ್ಯಯನ.

Deka ಮೂರು ವಯಸ್ಸಿನಲ್ಲೇ ಗಿಟಾರ್ ನುಡಿಸಲು ಆರಂಭಿಸಿದ್ದರು. ತನ್ನ ಆರಂಭಿಕ ತರಬೇತಿ Borgeet ಮತ್ತು Khol ರಲ್ಲಿ. ಅವನು ಗಿಟಾರ್ ಸಂಗೀತ Visharad ಪೂರ್ಣಗೊಳಿಸಿದ ನಂತರ Trinity Guildhall ಪಶ್ಚಿಮ ಶಾಸ್ತ್ರೀಯ ಪಿಯಾನೋ ಅಧ್ಯಯನ.

### ಗೌರವಗಳು
ಅವರು ಪ್ರಸ್ತುತ ಅಂತಾರಾಷ್ಟ್ರೀಯ ಪ್ರೆಸ್ ಅಸೋಸಿಯೇಷನ್ ಸದಸ್ಯ.

Deka ಪ್ರಮುಖ ಸಂಗೀತ ಸ್ಪರ್ಧೆಗಳಲ್ಲಿ ಮತ್ತು ಭಾರತ ಘಟನೆಗಳ ಕೆಲವು ಅತಿಥಿ ಮತ್ತು ತೀರ್ಪುಗಾರಳಾಗಿ ಆಮಂತ್ರಿಸಲಾಗಿದೆ. Deka ತೀರ್ಪುಗಾರಳಾಗಿ ಆಹ್ವಾನ ಅಲ್ಲಿ ಗಮನಾರ್ಹ ಘಟನೆಗಳು ಕೆಲವು ಟೆಕ್ನಾಲಜಿ Kammavari ಸಂಘ ಸಂಸ್ಥೆ (KSIT) ವಾರ್ಷಿಕ ಕ್ರಿಯೆಯನ್ನು Ananya '10, ಪಾಶ್ಚಾತ್ಯ ವೋಕಲ್ ಗುಂಪು ಮತ್ತು Channabasaveshwara 12 ನೇ ಇಂಟರ್ ಕಾಲೇಜಿಯೇಟ್ ಯೂತ್ ಫೆಸ್ಟ್ ಪಶ್ಚಿಮ ವೋಕಲ್ ಸೊಲೊ ಸ್ಪರ್ಧೆಗಳಲ್ಲಿ ಪಾಶ್ಚಾತ್ಯ ಎಲೆಕ್ಟ್ರಿಕ್ ಸ್ಪರ್ಧೆಯಲ್ಲಿ ಎಂದು ತಂತ್ರಜ್ಞಾನ (ಸಿಟ್) ಸಂಸ್ಥೆಯ ತಂತ್ರಜ್ಞಾನ ಖರಗ್ಪುರ್ ಸಂಸ್ಥೆ (ಐಐಟಿ) [22] ಲೇಕ್ ಸೈಡ್ ಡ್ರೀಮ್ಸ್ ಮತ್ತು ಸ್ಪ್ರಿಂಗ್ ಫೆಸ್ಟ್ 2012 ರ ಸರ್ಗಮ್ ಸ್ಪರ್ಧೆಗಳಲ್ಲಿ ತಂತ್ರಜ್ಞಾನ ಗೌಹಾತಿ ಸಂಸ್ಥೆ (ನಲ್ಲಿ Alcheringa (ಉತ್ಸವ) ನಲ್ಲಿ, ರಾಗ ಹೈ ಮತ್ತು ರಾಪ್ಸೋಡಿ ಭಾರತೀಯ ಸಂಗೀತ ಸ್ಪರ್ಧೆಗಳಲ್ಲಿ ಐಐಟಿ) ಮತ್ತು ರಾಕ್ ಹ್ಯಾಮರ್, ಬೆಂಗಳೂರು ಭಾರತೀಯ ರಾಷ್ಟ್ರೀಯ ಹಳ್ಳಿಗಾಡು ಮೋಟಾರು ಸ್ಫರ್ಧೆ ಚಾಂಪಿಯನ್ಷಿಪ್ (INAC) ಆಯೋಜಿಸಿದ ಒಂದು ರಾಕ್ ಸಂಗೀತ ಸ್ಪರ್ಧೆ.

### ಸಂಗೀತ ವೃತ್ತಿ
1998 ರಿಂದ, Deka ರಚನೆಯನ್ನು ಮತ್ತು ಆಲ್ಬಮ್, TV ಸರಣಿ, ಸಾಕ್ಷ್ಯಚಿತ್ರ, ಕಿರುಚಿತ್ರಗಳು ಮತ್ತು ಜಾಹೀರಾತು ಜಿಂಗಲ್ಸ್ ಸಂಗೀತ ವ್ಯವಸ್ಥೆ ಮಾಡಲಾಗಿದೆ. 2012 ರವರೆಗೂ ಅವರು ಇಂಗ್ಲೀಷ್, ಹಿಂದಿ, ಅಸ್ಸಾಮಿ, Mizo ಮತ್ತು Goalporia ಸೇರಿದಂತೆ ವಿವಿಧ ಭಾಷೆಗಳಲ್ಲಿ ಆರು ಆಲ್ಬಂಗಳು ಸಂಗೀತ ಸಂಯೋಜನೆಗಳನ್ನು. ಪ್ರಸ್ತುತ ಅವನು* Veenar*, ಒಂದು ಜಾಜ್ ಫ್ಯೂಷನ್ ಬ್ಯಾಂಡ್, ಮತ್ತು* ಪೂರ್ವ ಫೇರ್*, ಬೆಂಗಳೂರು ಅಕೌಸ್ಟಿಕ್ ರಾಕ್ ಬ್ಯಾಂಡ್. ಸದಸ್ಯ  

## ಉಲ್ಲೇಖಗಳು
ಫ್ರಪ್ಪುಚ್ಚಿನೋ

**ಫ಼್ರ್ಯಾಪೂಚೀನೊ** ಸ್ಟಾರ್‌ಬಕ್ಸ್‌ನಿಂದ ಮಾರಾಟಮಾಡಲಾಗುವ ಕಾಫಿ ಪಾನೀಯಗಳ ಒಂದು ವ್ಯಾಪಾರ ಮುದ್ರಾಂಕಿತ ಮಾದರಿ. ಅದು ಐಸ್ ಮತ್ತು ಇತರ ವಿವಿಧ ಮಿಶ್ರಣಾಂಶ ಮಿಶ್ರಿತ, ಸಾಮಾನ್ಯವಾಗಿ ಮೇಲೆ ಕಡೆದ ಕೆನೆಯನ್ನು ಹೊಂದಿರುವ, ಕಾಫಿಯನ್ನು ಒಳಗೊಂಡಿರುತ್ತದೆ. ಫ಼್ರ್ಯಾಪೂಚೀನೊಗಳನ್ನು ಸೀಸೆಯಲ್ಲಿ ತುಂಬಿದ ಕಾಫಿ ಪಾನೀಯಗಳಾಗಿ ಅಂಗಡಿಗಳಲ್ಲಿ ಮತ್ತು ಬಿಕರಿ ಯಂತ್ರಗಳಿಂದ ಕೂಡ ಮಾರಾಟಮಾಡಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಕಾಫಿ ಪಾನೀಯಗಳು
ವರ್ಗ:ಪಾನೀಯಗಳು
ಪೇಸ್ಟ್ರಿ

250px|right
**ಪೇಸ್ಟ್ರಿ** ಹಿಟ್ಟು, ಸಕ್ಕರೆ, ಹಾಲು, ಬೆಣ್ಣೆ, ಶಾರ್ಟ್‌ನಿಂಗ್, ಒದಗುಪುಡಿ, ಮತ್ತು/ಅಥವಾ ಮೊಟ್ಟೆಗಳಂತಹ ಮಿಷ್ರಣಾಂಶಗಳಿಂದ ತಯಾರಿಸಲಾಗುವ ವಿವಿಧ ಬಗೆಯ ಬೇಕ್ ಮಾಡಲಾದ ಉತ್ಪನ್ನಗಳಿಗೆ ಕೊಡಲಾದ ಹೆಸರು. ಸಣ್ಣ ಗಾತ್ರದ ಕೇಕ್‌ಗಳು, ಟಾರ್ಟ್‌ಗಳು ಮತ್ತು ಇತರ ಬೇಕ್ ಮಾಡಲಾದ ಸಿಹಿ ಉತ್ಪನ್ನಗಳನ್ನು *ಪೇಸ್ಟ್ರಿ*ಗಳೆಂದು ಕರೆಯಲಾಗುತ್ತದೆ. ಪೇಸ್ಟ್ರಿ ಪದ ಅಂತಹ ಬೇಕ್ ಮಾಡಿದ ಉತ್ಪನ್ನಗಳನ್ನು ತಯಾರಿಸಲು ಬಳಸುವ ಕಣಕವನ್ನು ಕೂಡ ನಿರ್ದೇಶಿಸಬಹುದು.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಉಮಾತನಯರಾಜ

ವ್ಯಕ್ತಿ ಪರಿಚಯ
**ಉಮಾತನಯರಾಜ** ಅವರು ಮಕ್ಕಳ ಸಾಹಿತ್ಯದಲ್ಲಿ ತುಂಬಾ ಕೆಲಸ ಮಾಡಿದ್ದಾರೆ. ಮೂಲತ: ವಿಜಾಪುರ ಜಿಲ್ಲೆ ಯ ಇಂಡಿ ತಾಲೂಕಿನ ಮಿರಗಿ ಗ್ರಾಮದವರು. ಕಲಬುರ್ಗಿ ಜಿಲ್ಲೆ ಯಲ್ಲಿ ಅವರ ಶಿಕ್ಷಣವಾಗಿದೆ. ಎಂ.ಎಸ್.ಆಯ್ ಪದವಿ ಮಹಾವಿದ್ಯಾಲಯದಲ್ಲಿ ಪದವಿ.ಕಥೆ ಕವನ ಲೇಖನ, ಬರೆದಿದ್ದಾರೆ. ಅವರ ಎರಡು ಕವನಗಳು ಕನ್ನಡ ಪಠ್ಯಪುಸ್ತಕದಲ್ಲಿ ಅಡಕವಾಗಿವೆ.ಆಕಾಶವಾಣಿಯಲ್ಲಿ ಕವನಗಳು ಬಿತ್ತರಗೊಂಡಿವೆ.ಪ್ರಸ್ತುತ ಸಂಯುಕ್ತ ಕರ್ನಾಟಕದಲ್ಲಿ ಉಪಸಂಪಾದಕರಾಗಿ ೧೯೯೮ ರಿಂದ ಕಾರ್ಯ ನಿರ್ವಹಿಸುತ್ತಿದ್ದಾರೆ.

ವರ್ಗ:ಸಾಹಿತಿಗಳು

ಮೂಲತಃ ವಿಜಯಪುರ ಜಿಲ್ಲೆಯ ಇಂಡಿ ತಾಲೂಕಿನ ಉಮಾತನಯರಾಜ್ ಅವರ ಹೆಸರು ರಾಜೇಂದ್ರ ಪಾಟೀಲ. ತಂದೆ ಶಂಕರರಾವ್ ಪಾಟೀಲ, ತಾಯಿ ಉಮಾಬಾಯಿ ಪಾಟೀಲ. 
ಉಮಾತನಯರಾಜ ಅವರ ಪ್ರಾಥಮಿಕ ಶಿಕ್ಷಣ ಕಲಬುರಗಿ ಜಿಲ್ಲೆಯ ಅಫಜಲಪುರ ತಾಲೂಕಿನ ಮಾಶಾಳ, ಕಮಲಾಪುರ, ರೇವೂರ ಗ್ರಾಮಗಳಲ್ಲಿ ನಡೆಯಿತು. ಪ್ರೌಢಶಿಕ್ಷಣ ಅಫಜಲಪುರದ ಸರಕಾರಿ‌ ಕಿರಿಯ ಮಹಾವಿದ್ಯಾಲಯದಲ್ಲಿ ೧೯೭೮-೮೧ ರ ಅವಧಿಯಲ್ಲಿ ನಡೆಯಿತು.

೧೯೮೧-೧೯೮೩ ರಲ್ಲಿ ಕಲಬುರಗಿಯ ಸರಕಾರಿ ಕಿರಿಯ ಮಹಾವಿದ್ಯಾಲಯದಲ್ಲಿ ವಿಜ್ಞಾನ ವಿಷಯದಲ್ಲಿ ಪಿಯುಸಿ ಶಿಕ್ಷಣವಾಯಿತು.
ಅವಿರತ ಪ್ರತಿಷ್ಠಾನ

*ಅವಿರತ* ತಾಯ್ನಾಡು ಹಾಗೂ ಮಾನವೀಯತೆಗಾಗಿ ಸತತವಾಗಿ ದುಡಿಯುವ ಅದಮ್ಯ ಉತ್ಸಾಹದ ಯುವಪಡೆ ಮತ್ತು ಸಾಮಾಜಿಕ ಕಳಕಳಿಯುಳ್ಳ ಉತ್ಸಾಹಿಗಳ ತಂಡ. ಅವಿರತ ಸಂಸ್ಥೆಯು ಏಪ್ರಿಲ್  15 2007 ರಂದು ಖ್ಯಾತ ನಿರ್ದೇಶಕ ಗಿರೀಶ್ ಕಾಸರವಳ್ಳಿಯವರಿಂದ ಉದ್ಘಾಟನೆಯಾಯಿತು. 
ಆವಿರತದಲ್ಲಿ ಸಾಹಿತಿಗಳಿಂದ ಹಿಡಿದು ಸಾಫ್ಟ್ ವೇರ್ ಇಂಜಿನಿಯರ್‌ಗಳು, ವೈದ್ಯರು, ಬುದ್ಧಿಜೀವಿಗಳು ತತ್ವಜ್ಞಾನಿಗಳು, ತಂತ್ರಜ್ಞರು, ವಿಜ್ಞಾನಿಗಳು, ನಾಗರೀಕರು, ರೈತರು, ಉದ್ಯಮಿಗಳು ಹೀಗೆ ಸಮಾಜದ ಎಲ್ಲ ವರ್ಗದ ಜನರಿಂದ ರೂಪಿತವಾಗಿದೆ. ತಾಯ್ನಾಡನ್ನು ತರ್ಕಬದ್ಧವಾಗಿ, ನ್ಯಾಯಯುತವಾಗಿ ಮುನ್ನಡೆಸಲು ಪಣತೊಟ್ಟಿರುವ ಬದಲಾವಣೆಯ ಹರಿಕಾರರಿದ್ದಾರೆ.
ನಾವು ಮಾಡುವ ಎಲ್ಲಾ ಕೆಲಸಗಳಲ್ಲಿ ಕನ್ನಡತನವನ್ನು ಬಿಂಬಿಸುತ್ತ, ಮೂಲಭೂತ ಸಮಸ್ಯೆಗಳತ್ತ ಗಮನಹರಿಸಲಾಗುವುದು. ಶಿಕ್ಷಣ, ಆರೋಗ್ಯ, ನೈರ್ಮಲ್ಯ, ಪರಿಸರ ಹಾಗು ಸಾಮಾಜಿಕ ಸಮಸ್ಯೆಗಳತ್ತ ವಿಭಿನ್ನ ರೀತಿಯಲ್ಲಿ ಗಮನಹರಿಸಲಾಗುವುದು. ಅವಿರತದಲ್ಲಿ ಎಲ್ಲಾ ಕ್ಷೇತ್ರದ ಪರಿಣತರ ಸದಸ್ಯರು ಇದ್ದು, ನಿರಂತರವಾಗಿ ತಮ್ಮನ್ನು ನಾಡಿನ ಏಳಿಗೆಗೆ ತೊಡಗಿಸಿಕೊಳ್ಳಲು ಸಿದ್ಧರಿದ್ದಾರೆ.
## ಸೇವೆ 
ಬರ ಪರಿಹಾರ, ನೆರೆಸಂತ್ರಸ್ತರ ಸಹಾಯ, ಗ್ರಾಮೀಣ ಜನರಿಗೆ ಶಿಕ್ಷಣ, ಆರೋಗ್ಯ ಸೇವೆ, ವೃತ್ತಿ ಮಾರ್ಗದರ್ಶನ ಮೊದಲಾದ ಜನಸೇವಾ ಕಾರ್ಯಕ್ರಮಗಳನ್ನು ಈ ಸಂಸ್ಥೆಯ ವಿವಿಧ ಶಾಖೆಗಳು ನಿರ್ವಹಿಸುತ್ತವೆ. 
## ವೃತ್ತಿ ದಾರಿದೀಪ
## ಹಳ್ಳಿ ಆರೋಗ್ಯ
## ಕಂಪ್ಯೂಟರ್ ಕಲಿಕೆ
## ಸ್ಪರ್ಧೆಗಳು
## ಮಾತು ಮಂಥನ
## ದೇಸಿ ಸೊಗಡು
## ಚಲನಚಿತ್ರ ಚರ್ಚೆ
## ಸರ್ಕಾರಿ ಶಾಲಾ ಕಟ್ಟಡ ನಿರ್ಮಾಣ
ಉತ್ತರ ಕರ್ನಾಟಕದ ಅತಿವೃಷ್ಟಿಯ ಮೊದಲ ದಿನಗಳಲ್ಲಿ ಪ್ರವಾಹ ಪೀಡಿತ ಹಳ್ಳಿಗಳಿಗೆ ಭೇಟಿ ನೀಡಿ ಅತ್ಯಗತ್ಯ ಆಹಾರ ಪದಾರ್ಥ, ಹಾಸು, ಹೊದಿಕೆ ಮತ್ತು ಪಾತ್ರೆಗಳನ್ನು ಒದಗಿಸಿ ಸಾಂತ್ವನ ನೀಡಲಾಗಿದೆ. ಈ ಪ್ರಯತ್ನದ ಮುಂದುವರಿಕೆಯಾಗಿ, ಒಂದು ಶಾಶ್ವತ ಹಾಗು ಸಾರ್ಥಕ ಸೇವೆಯ ಸಲುವಾಗಿ ನೆರೆ ಪೀಡಿತ ಪುನರ್ವಸಿತ ಶಾಲಿಗನೂರು ಗ್ರಾಮದಲ್ಲಿ (ಕೊಪ್ಪಳ ಜಿಲ್ಲೆ ಗಂಗಾವತಿ ತಾಲ್ಲೂಕು) ಪ್ರಾಥಮಿಕ ಶಾಲಾ ಕಟ್ಟಡ ನಿರ್ಮಾಣ ಮಾಡಲಾಗಿದೆ. ಜಿಲ್ಲಾ ಪಂಚಾಯತಿಯಿಂದ ಜಾಗ ನಿಗದಿಯಾಗಿ, ಸಾರ್ವಜನಿಕ ಶಿಕ್ಷಣ ಇಲಾಖೆಯೊಡನೆ ಶಾಲಾ ನಿರ್ಮಾಣಕ್ಕೆ 'ಒಡಂಬಡಿಕೆ' ಮಾಡಿಕೊಳ್ಳಲಾಗಿದೆ. ಶಾಲೆಯ ವಿನ್ಯಾಸ, ಯೋಜನೆ, ಅಂದಾಜು ವೆಚ್ಚ, ಟೆಂಡರ್ ಪ್ರಕ್ರಿಯೆಗಳ ನಂತರ ಸಾರ್ವಜನಿಕರ ದೇಣಿಗೆ ನೆರವಿನಿಂದ ಅವಿರತ ಪ್ರತಿಷ್ಠಾನ 2011 ರ ನವೆಂಬರ್ ನಲ್ಲಿ ಶಾಲೆಯ ಉದ್ಘಾಟನೆ ಮಾಡಿದೆ.
## ಅವಿರತ ಸಮಿತಿ
* ಅಧ್ಯಕ್ಷರು: ಕೆಟಿ ಸತೀಶ್ ಗೌಡ
ವಿಳಾಸ: ಅವಿರತ ಪ್ರತಿಷ್ಠಾನ,
ಸಂ:73, 3ನೇ ಹಂತ, 2ನೇ ಮುಖ್ಯ ರಸ್ತೆ,
ವಿನಾಯಕ ಬಡಾವಣೆ, ವಿಜಯನಗರ,
ಬೆಂಗಳೂರು - 560040

ವರ್ಗ:ಸಾಮಾಜಿಕ ಸಂಸ್ಥೆಗಳು
ವರ್ಗ:ಸಮಾಜಸೇವಕರು
ಯಾಮಿನಿ ಪರ್ವತ ಶ್ರೇಣಿ

** ಯಾಮಿನಿ ಪರ್ವತ ಶ್ರೇಣಿ ** () ಇದು ಭಾರತದಲ್ಲಿ ಕಂಡುಬರುವ ಜಗತ್ತಿನ ಅತಿ ಪುರಾತನ ಪರ್ವತ ಶ್ರೇಣಿಗಳಲ್ಲೊಂದು. ಈ ಪರ್ವತ ಶ್ರೇಣಿಯು ಕರ್ನಾಟಕದ ಈಶಾನ್ಯ ಭಾಗದ ಬಳ್ಳಾರಿ ಜಿಲ್ಲೆಯಿಂದ ಶುರುವಾಗಿ ಕೊಪ್ಪಳ  ಹಾಗೂ ರಾಯಚೂರು ಜಿಲ್ಲೆಗಳನ್ನು ಒಳಗೊಂಡು ನೆರೆಯ  ಆಂಧ್ರ ಪ್ರದೇಶ ರಾಜ್ಯದ ವಾಯುವ್ಯ ಭಾಗದವರೆಗೆ ವಿಸ್ತರಿಸಲ್ಪಟ್ಟಿದೆ. ಭೂವಿಜ್ಞಾನಿಗಳ ಸಂಶೋದನೆಯ ಪ್ರಕಾರ ಈ ಪರ್ವತ ಶ್ರೇಣಿಯು ಸುಮಾರು ೪ ಶತಕೋಟಿ ವರ್ಷಗಳಷ್ಟು ಹಳೆಯದು. ಅರಾವಳಿ ಪರ್ವತ ಶ್ರೇಣಿಯ ಹಾಗೆ ೪ ಶತಕೋಟಿ ವರ್ಷಗಳಿಂದ ಈ ಪರ್ವತ ಶ್ರೇಣಿಯಲ್ಲಿ ನೈಸರ್ಗಿಕ ವ್ಯತ್ಯಯಗಳಿಂದಾಗಿ ಸವಕಳಿ ಉಂಟಾಗಿ ಇದು ಈಗ  ಬೆಟ್ಟ  ಗುಡ್ಡಗಳಾಗಿ ಪರಿವರ್ತಿಸಲ್ಪಟ್ಟಿದೆ. ಹಿಮಾಲಯ ಹಾಗೂ ನೀಲಗಿರಿ ಪರ್ವತ ಶ್ರೇಣಿಗಳಂತೆ ಇದು ಕೂಡ ವನ್ಯಜೀವಿಗಳ ಆವಾಸವಾಗಿದೆ. ಹಂಪಿಯಿಂದ ಸುಮಾರು ೧೩ ಕಿಲೋಮೀಟರ್ ದೂರವಿರುವ ದರೋಜಿ ಕರಡಿ ಧಾಮ ಯಾಮಿನಿ ಪರ್ವತ ಶ್ರೇಣಿಯಲ್ಲಿ ಕಂಡುಬರುವ ಪ್ರಮುಖ ವನ್ಯಜೀವಿ ಧಾಮವಾಗಿದೆ.

ವರ್ಗ:ಪರ್ವತಶ್ರೇಣಿಗಳು
ಯುಗಾದಿ (ಪುಸ್ತಕ)

ವಸುಧೇಂದ್ರ ಅವರು ಬರೆದ ಪುಸ್ತಕ

ವರ್ಗ:ಕನ್ನಡ ಪುಸ್ತಕಗಳು
ಸ್ಕೈಲಾನ್ ಟವರ್ ನ ತಿರುಗುವ ಹೋಟೆಲ್

thumb|right|250px|'ಸ್ಕೈಲಾನ್ ಟವರ್'
'ಸ್ಕೈಲಾನ್ ಟವರ್, ನಯಾಗರ ಜಿಲ್ಲೆಗೆ ಕಾಲಿಡುತ್ತಿದ್ದಂತೆ ಕಣ್ಣಿಗೆ ಗೋಚರಿಸುವ ಸುಂದರ ಗೋಪುರ.ಇದು ಕೆನಡಾ ದೇಶದ ಒಂಟಾರಿಯೋ ನಗರದಲ್ಲಿದೆ. ಇದನ್ನು ಕಂಡಾಗ 'ಸಿಯಾಟಲ್ ನಗರದ, ಸ್ಪೇಸ್ ನೀಡಲ್' ಜ್ಞಾಪಕಕ್ಕೆ ಬರುವುದು ಅತಿ ಸಹಜ. ಇದು ನಯಾಗರ ಜಲಪಾತವನ್ನು ಹತ್ತಿರದಿಂದ ಸರಿಯಾಗಿ ನೋಡಲು ಸಹಾಯಮಾಡುತ್ತದೆ. ಈ ಜಿಲ್ಲೆಯಲ್ಲೇ ಅತ್ ಎತ್ತರದ ಗೋಪುರದ ಮೇಲೆ ಎರಡು ರೆಸ್ಟಾರೆಂಟ್ ಗಳನ್ನು ನಿರ್ಮಿಸಿದ್ದಾರೆ. ೨೭೬ ಜನ ಕುಳಿತುಕೊಂಡು ಊಟೋಪಚಾರಗಳಲ್ಲಿ ಭಾಗವಹಿಸಲು ಅನುಕೂಲವಿರುವ ಈ ರೆಸ್ಟರಾಂಟ್ ೩೬೦ ಡಿಗ್ರಿ ಸುತ್ತುತ್ತಲು ೧ ಗಂಟೆ ತೆಗೆದುಕ್ಕೊಳ್ಳುತ್ತದೆ.  ಸನ್ ೧೯೬೪ ರಲ್ಲಿ ೭ ಮಿಲಿಯನ್ ಅಮೆರಿಕನ್ ಡಾಲರ್ ವ್ಯಯದಿಂದ ಕಟ್ಟಿಮುಗಿಸಿದ ಈ ಸ್ಕೈಲಾನ್ ಗೋಪುರವನ್ನು ಸಾರ್ವಜನಿಕರಿಗೆ ಒಪ್ಪಿಸಿದ್ದು ೧೯೬೫ ರಲ್ಲಿ ೩ ಲಿಫ್ಟ್ ಗಳು ೫೨ ಸೆಕೆಂಡಿಗೊಮ್ಮೆ ಕೆಳಗಿನಿಂದ ಮೇಲಕ್ಕೆ ಪರ್ಯಟಕರನ್ನು ಕರೆದುಕೊಂಡೊಯ್ಯುತ್ತವೆ. ಮೆಟ್ಟಲು ಹತ್ತಿಬರಲು ಆಶಿಸುವ ಸಾಹಸಿಗಳು ೬೬೨ ಮೆಟ್ಟಿಲುಗಳನ್ನು ಹತ್ತಬೇಕು. ಸುಮಾರು ೧೨೯ ಕಿ.ಮೀ.ದೂರದವರೆಗೂ ಇಲ್ಲಿಂದ ಸ್ಥಳಗಳನ್ನು ವೀಕ್ಷಿಸಬಹುದು. ಸ್ವಲ್ಪ ಮಂಜಿನ ಮಬ್ಬು ಕಡಿಮೆಯಿದ್ದ ದಿನದಂದು ಟೊರಾಂಟೋ ನಗರ ಇಲ್ಲಿಗೆ ಕಾಣಿಸುತ್ತದೆ. ಹಾಗೆಯೇ ಟೊರಾಂಟೋನಗರವಾಸಿಗಳು ಎತ್ತರದಿಂದ ನಯಾಗರ ಫಾಲ್ಸನ್ನು ನೋಡಬಹುದು.
## ಬಾಹ್ಯ ಸಂಪರ್ಕಗಳು
* 
* Skylon Revolving Dining Room
* 
* Google Maps aerial photo
* Images from the Historic Niagara Digital Collections at Niagara Falls Public Library
*Video: "Skylon Tower elevator ride". YouTube. April 30, 2012.
*Video: "Populuxe in Niagara Falls (feat. Skylon Tower)". YouTube. August 20, 2012.

ವರ್ಗ:ಕೆನಡಾ ದೇಶ
ವರ್ಗ:ವಾಸ್ತು ಶಿಲ್ಪ
ಪ್ರತಿಭಟನೆ

thumb|ನ್ಯಾಯಕ್ಕಾಗಿ ಪ್ರತಿಭಟನೆ
**ಪ್ರತಿಭಟನೆ**ಯು ಶಬ್ದಗಳ ಅಥವಾ ಕ್ರಿಯೆಗಳ ಮೂಲಕ ನಿರ್ದಿಷ್ಟ ಘಟನೆಗಳು, ನೀತಿಗಳು ಅಥವಾ ಸನ್ನಿವೇಶಗಳಿಗೆ ಆಕ್ಷೇಪದ ಒಂದು ಅಭಿವ್ಯಕ್ತಿ. ಪ್ರತಿಭಟನೆಗಳು, ವೈಯಕ್ತಿಕ ಹೇಳಿಕೆಗಳಿಂದ ಹಿಡಿದು ಸಾಮಾಹಿಕ ಪ್ರದರ್ಶನಗಳವರೆಗೆ, ಹಲವು ವಿಭಿನ್ನ ರೂಪಗಳನ್ನು ಪಡೆಯಬಹುದು. ಪ್ರತಿಭಟನಾಕಾರರು ಪ್ರತಿಭಟನೆಯನ್ನು ಸಾರ್ವಜನಿಕ ಅಭಿಪ್ರಾಯ ಅಥವಾ ಸರ್ಕಾರಿ ಕಾರ್ಯನೀತಿಯ ಮೇಲೆ ಪರಿಣಾಮವುಂಟುಮಾಡುವ ಪ್ರಯತ್ನದಲ್ಲಿ ತಮ್ಮ ಅಭಿಪ್ರಾಯಗಳನ್ನು ಸಾರ್ವಜನಿಕವಾಗಿ ಕೇಳುವಂತೆ ಮಾಡುವ ಒಂದು ಮಾರ್ಗವಾಗಿ ಸಂಘಟಿಸಬಹುದು, ಅಥವಾ ಅವರು ಅಪೇಕ್ಷಿತ ಬದಲಾವಣೆಗಳನ್ನು ತಾವೇ ನೇರವಾಗಿ ಜಾರಿಗೆ ತರುವ ಪ್ರಯತ್ನವಾಗಿ ನೇರ ಕ್ರಮವನ್ನು ಆರಂಭಿಸಬಹುದು. ಪ್ರತಿಭಟನೆ ಮತ್ತು ಸಂಕಟಗಳನ್ನು ವ್ಯಕ್ತಪಡಿಸಲು ಬ್ಲಾಗ್ ಮತ್ತು ಸಾಮಾಜಿಕ ಸಂಪರ್ಕಜಾಲ ತಾಣಗಳು ಪರಿಣಾಮಕಾರಿ ಸಾಧನಗಳಾಗಿವೆ.
ಪ್ರತಿಭಟನೆ ಎಂದರೆ ಸಾರ್ವಜನಿಕರು ಒಂದು ಹೇಳಿಕೆಗಾಗಿ ಅಥವಾ ನೀತಿಗೆ ಅಸಮ್ಮತಿ ಅಥವಾ ಆಕ್ಷೇಪಣೆ ವ್ಯಕ್ತಪಡಿಸುವುದು ಅಥವಾ ಒಂದು ನಿರ್ದಿಷ್ಟ ಗುರಿ ಸಾಧಿಸಲು ಶಾಂತಿಯುತ ಪ್ರಚಾರ ಎಂದು ಕರೆಯಲಾಗಬಹುದು. ಪ್ರತಿಭಟನೆ ಮೂಲಕ ಜನರು ತಮ್ಮ ಅಭಿಪ್ರಾಯವನ್ನು ವ್ಯಕ್ತಪಡಿಸ ಬಹುದು. ಪ್ರತಿಭಟನೆ ಮಾಡುವವರನ್ನು ಪ್ರತಿಭಟಾನಕರರು ಎಂದು ಕರೆಯುತ್ತಾರೆ. ಪ್ರತಿಭಟನೆ ಎಂದರೆ ಒಂದು ಹಿಂಸಾತ್ಮಕ ಬೆದರಿಕೆಯಲ್ಲ  ಆದರೆ ಶಾಂತಿಯುತವಾಗಿ ಜನರು ತಮ್ಮ ಆಕ್ಷೇಪಣೆಯನ್ನು ವ್ಯಕ್ತಪಡಿಸುವ ಪ್ರಚಾರ. ಬಹುತೇಕ ಪ್ರತಿಭಟನೆಗಳು ಸರ್ಕಾರದ ಕಾನೂನು ವಿರುದ್ದ ನಡೆಯುತ್ತದೆ.ಪ್ರತಿಭಟನೆ ಅನ್ಯಾಯದ ವಿರುದ್ದ ಮತ್ತು ಸಾರ್ವಜನಿಕರ ಸುರಕ್ಷತೆ ಹಿತಾಸಕ್ತಿಗಳಿಗೆ ನಡೆಯುತ್ತದೆ. ಪ್ರತಿಭಟನೆ ಎಂದರೆ ಸರ್ಕಾರದ ಆಸ್ತಿಯನ್ನು ನಾಶಮಾಡುವುದು  ಅಥವಾ ನಿಯಮಗಳನ್ನು ಉಲ್ಲಂಘಿಸಿ ಸಮಸ್ಯೆ ಸೃಷ್ಟಿಸುವುದು ಅಲ್ಲ ಆದರೆ ಒಂದು ಗುಂಪನ್ನು ಸೃಷ್ಟಿಸಿ ಸಲಾಗಿ ನಡೆಯುತ್ತ  ಆಕ್ಷೇಪಣೆಯನ್ನು ವ್ಯಕ್ತಪಡಿಸುವ ಚಳುವಳಿ.ಪ್ರತಿಭಟನೆ ಮಾನವನ ಹಕ್ಕು ಎಂದು ಗುರುತಿಸಲಾಗಿದೆ. ಸಮಾಜದ ಅನ್ಯಯದ ವಿರುದ್ದ ಪ್ರತಿಭಟಿಸಲು ಪ್ರತಿ ಒಬ್ಬ ಮನುಷ್ಯನ ಕರ್ತವ್ಯ ಅಥವಾ  ಜವಾಬ್ದಾರಿ.ಜನರು ಪ್ರತಿಭಟನೆಯನ್ನು ಮಾಡಬಹುದದ ವಿಧಗಳು : ರ್ಯಾಲಿ,ಮಾರ್ಚ್ ಮತ್ತು ಮುಂತಾದವು.

## ಪ್ರತಿಭಟನಾ ವಿಧಗಳು
−	
೧]ರ್ಯಾಲಿ : ಅಂದರೆ ಪ್ರತಿಭಟನಕಾರರು ಅಥವಾ ಹೋರಾಟಕ್ಕೆ ಬೆಂಬಲ ತೋರಿಸುವವರು ಗುಂಪಾಗಿ ಸಭೆಯ ಮೂಲಕ ಅಥವಾ ವೇದಿಕೆಯ ಮೇಲೆ ಭಾಷಣ ಮೂಲಕ ಪ್ರತಿಭಟನೆ ಮಾಡುವುದು. **ಉದಾಹರಣೆ** : ಕಾವೇರಿ ಹೋರಾಟ. 
 
thumb|ರ್ಯಾಲಿ
−	
೨] ಕಾಲ್ನಡಿಗೆ : ಎಂದೆರೆ  ಕಾಲು ನಡಿಗೆಯಲ್ಲಿ  ಒಂದು ಸ್ಥಳಯಿಂದ ಮತ್ತೊಂದು ಸ್ಥಳಕ್ಕೆ ನಡೆಯುತ್ತ ಪ್ರತಿಭಟನೆ ಮಾಡುವುದು. **ಉದಾಹರಣೆ** : ಸತ್ಯಾಗ್ರಹ.
 
−	
೩] ಅಹಿಂಸಾತ್ಮಕ ಪ್ರತಿರೋಧ ಅಥವಾ ಅಹಿಂಸಾತ್ಮಕ ಕ್ರಿಯೆ : ಹಿಂಸೆ ಬಳಸದೆ, ಸಾಂಕೇತಕ ಪ್ರತಿಭಟನೆ ಅಥವಾ ಇತರ ವಿಧಾನಗಳ ಮೂಲಕ ಪ್ರತಿಭಟಿಸುವುದು. 
 
thumb|ಅಹಿಂಸಾತ್ಮಕ ಪ್ರತಿರೋಧ
−	
೪] ಸಾಮಾಜಿಕ ಪ್ರತಿಭಟನೆ : ಸಾಮಾಜಿಕ ಅಥವಾ ರಾಜಕೀಯ ಮತ್ತು ಅನೇಕ ಸಂಸ್ಥೆಯ ನೀತಿಗಳನ್ನು ಬದಲಾವಣೆ ಮಾಡುವ ಉದ್ದೇಶ.
 
−	
೫]ಉಪವಾಸ ಮುಷ್ಕರ : ಜನರು ಗುಂಪಾಗಿ ಅನ್ನ ನೀರನ್ನು ಸೇವಿಸಲಾರದೆ ಅಥವಾ ಕೆಲಸಕ್ಕೆ ಹೋಗದೆ ಸಂಸ್ಥೆಯ ನೀತಿಗಳನ್ನು ಬದಲಾವಣೆ ಮಾಡಲು ಪ್ರತಿಭಟನೆ ಮಾಡುತ್ತಾರೆ. **ಉದಾಹರಣೆ** : ಕಾರ್ಮಿಕರ ಪ್ರತಿಭಟನೆ.

_

## ಉಪಸಂಹಾರ
ಪ್ರತಿಭಟನೆಯು ಶಬ್ದಗಳ ಅಥವಾ ಕ್ರಿಯೆಗಳ ಮೂಲಕ ನಿರ್ದಿಷ್ಟ ಘಟನೆಗಳು, ನೀತಿಗಳು ಅಥವಾ ಸನ್ನಿವೇಶಗಳಿಗೆ ಆಕ್ಷೇಪದ ಒಂದು ಅಭಿವ್ಯಕ್ತಿ. ಪ್ರತಿಭಟನೆಗಳು, ವೈಯಕ್ತಿಕ ಹೇಳಿಕೆಗಳಿಂದ ಹಿಡಿದು ಸಾಮಾಹಿಕ ಪ್ರದರ್ಶನಗಳವರೆಗೆ, ಹಲವು ವಿಭಿನ್ನ ರೂಪಗಳನ್ನು ಪಡೆಯಬಹುದು. ಪ್ರತಿಭಟನಾಕಾರರು ಪ್ರತಿಭಟನೆಯನ್ನು ಸಾರ್ವಜನಿಕ ಅಭಿಪ್ರಾಯ ಅಥವಾ ಸರ್ಕಾರಿ ಕಾರ್ಯನೀತಿಯ ಮೇಲೆ ಪರಿಣಾಮವುಂಟುಮಾಡುವ ಪ್ರಯತ್ನದಲ್ಲಿ ತಮ್ಮ ಅಭಿಪ್ರಾಯಗಳನ್ನು ಸಾರ್ವಜನಿಕವಾಗಿ ಕೇಳುವಂತೆ ಮಾಡುವ ಒಂದು ಮಾರ್ಗವಾಗಿ ಸಂಘಟಿಸಬಹುದು, ಅಥವಾ ಅವರು ಅಪೇಕ್ಷಿತ ಬದಲಾವಣೆಗಳನ್ನು ತಾವೇ ನೇರವಾಗಿ ಜಾರಿಗೆ ತರುವ ಪ್ರಯತ್ನವಾಗಿ ನೇರ ಕ್ರಮವನ್ನು ಆರಂಭಿಸಬಹುದು. ಪ್ರತಿಭಟನೆ ಮತ್ತು ಸಂಕಟಗಳನ್ನು ವ್ಯಕ್ತಪಡಿಸಲು ಬ್ಲಾಗ್ ಮತ್ತು ಸಾಮಾಜಿಕ ಸಂಪರ್ಕಜಾಲ ತಾಣಗಳು ಪರಿಣಾಮಕಾರಿ ಸಾಧನಗಳಾಗಿವೆ.
## ಉಲ್ಲೇಖಗಳು
ವರ್ಗ:ನಾಗರಿಕ ಅಸಹಕಾರ
ಮತ್ತಾಯನು ಬರೆದ ಸುಸಂದೇಶಗಳು

ಹನ್ನೆರಡು ಜನ ಪ್ರೇಷಿತರಲ್ಲಿ ಹಾಗು ನಾಲ್ವರು ಸುಸಂದೇಶಕರ್ತರಲ್ಲಿ ಓರ್ವನಾದ ಸಂತ ಮತ್ತಾಯನು ಯೇಸುವಿನ ಪುನರುತ್ಥಾನ ಮತ್ತು ಸ್ವರ್ಗಾರೋಹಣವನ್ನು ಕಣ್ಣಾರೆ ಕಂಡವನಾಗಿದ್ದ. ಸಂತ ಐರೆನ್ಯೂಸ್‌ ಮತ್ತು ಅಲೆಕ್ಸಾಂಡ್ರಿಯಾದ ಸಂತ ಕ್ಲೆಮೆಂಟ್‌ ಪ್ರಕಾರ ಮತ್ತಾಯನು ಇತರ ದೇಶಗಳಿಗೆ ಕಾಲಿಡುವ ಮೊದಲು ಜುದೇಯದ ಯೆಹೂದ್ಯಸಮುದಾಯಕ್ಕಾಗಿ 15 ವರ್ಷಗಳ ಕಾಲ ಹೀಬ್ರೂ ಭಾಷೆಯಲ್ಲಿ ಧರ್ಮಬೋಧನೆಯನ್ನು ಮಾಡುತ್ತಿದ್ದ. ಇದೇ ವೇಳೆಯಲ್ಲೇ ಮತ್ತಾಯನು ತನ್ನ ಸುಸಂದೇಶವನ್ನು ಹೀಬ್ರೂ ಭಾಷೆಯಲ್ಲಿ ಬರೆದಿರಬೇಕು. ಆದರೆ ಅನೇಕರ ಅಭಿಪ್ರಾಯದ ಪ್ರಕಾರ ಆತ ಸುಸಂದೇಶವನ್ನು ಬರೆದದ್ದು  ಗ್ರೀಕ್‌ ಭಾಷೆಯಲ್ಲೇ! ಮೊದಲು ಹೀಬ್ರೂ ಭಾಷೆಯಲ್ಲಿ ಸುಸಂದೇಶವನ್ನು ಬರೆದು ಅನಂತರ ಅದನ್ನು ಗ್ರೀಕ್‌ ಭಾಷೆಗೆ ಯಾಕೆ ತರ್ಜುಮೆಗೊಳಿಸಿರಬಾರದು? ಎಂದು ಅಭಿಪ್ರಾಯ ಪಡುವವರೂ ಇದ್ದಾರೆ.
ಮಥಾಯನ ಸುಸಂದೇಶದಲ್ಲಿ ಕ್ರಿ.ಪೂ.2ರಿಂದ ಕ್ರಿ.ಶ.33ರ ಅವಧಿಯವರೆಗೆ ನಡೆದಂತಹ ಘಟನೆಗಳ ಚಿತ್ರಣವಿದೆ. ಮತ್ತಾಯನ ಸುಸಂದೇಶದಲ್ಲಿ ಬರುವ ವಿವರಣೆಗಳಲ್ಲಿ ಸುಮಾರು 40ರಷ್ಟು ಭಾಗ ಇತರ ಸುಸಂದೇಶಗಳಲ್ಲಿ ಕಂಡು ಬರುವುದಿಲ್ಲ. ವಿಶೇಷವಾಗಿ ಕನಿಷ್ಟ ಹತ್ತು ಸಾಮತಿಗಳಂತೂ ಇತರ ಸುಸಂದೇಶಗಳಲ್ಲಿ ಇಲ್ಲವೇ ಇಲ್ಲ ಎಂದು ಹೇಳಬಹುದು. ಅವುಗಳು; 1.ಕಳೆಗಳ ಸಾಮತಿ, 2.ಹೂತಿಟ್ಟ ನಿಧಿ, 3.ಅನರ್ಘ್ಯ ಮುತ್ತುರತ್ನ, 4.ಬೀಸುಬಲೆ, 5.ದಯೆಯಿಲ್ಲದ ಸೇವಕ, 6.ಉದಾರ ಮನದ ಮಾಲೀಕ, 7.ಆಡದೇ ಮಾಡುವವನು ಉತ್ತಮ, 8.ವಿವಾಹಕ್ಕೆ ತಕ್ಕ ವಸ್ತ್ರ ಧರಿಸದೇ ಬಂದ ಅತಿಥಿ, 9.ಹತ್ತು ಮಂದಿ ಕನ್ಯೆಯರ ಸಾಮತಿ, 10.ಪರಸೇವೆಯೇ ಪರಮಾತ್ಮನ ಸೇವೆ ಇತ್ಯಾದಿ.

ವರ್ಗ:ಕ್ರೈಸ್ತ ಧರ್ಮ
ಭಾರತೀಯ ಜನಸಂಘ

**ಭಾರತೀಯ ಜನಸಂಘ ** (ಬಿಜೆಎಸ್ ಅಥವಾ ಜನಸಂಘ ಎಂದು ಪ್ರಖ್ಯಾತಿ) ಭಾರತದ ಒಂದು ಪ್ರಮುಖ ರಾಜಕೀಯ ಪಕ್ಷ.  ಇದು ೧೯೫೧ ರಿಂದ ೧೯೮೦ ರ ವರೆಗೆ ಅಸ್ಥಿತ್ವದಲ್ಲಿತ್ತು.  ನಂತರ ಇದು ಭಾರತೀಯ ಜನತಾ ಪಕ್ಷವಾಗಿ ರೂಪಾಂತರಗೊಂಡಿತು.

ಭಾರತೀಯ ಜನಸಂಘವನ್ನು ೧೯೫೧ರ ಅಕ್ಟೋಬರ್ ೨೧ ರಂದು, ಶ್ಯಾಮ್ ಪ್ರಸಾದ್ ಮುಖರ್ಜಿ ಯವರು ಪ್ರಾರಂಭಿಸಿದರು.  ರಾಷ್ಟ್ರೀಯ ಸ್ವಯಂಸೇವಕ ಸಂಘ ಇದಕ್ಕೆ ಬೆನ್ನೆಲುಬಾಗಿ ನಿಂತಿತು.  ಭಾರತೀಯ ಜನಸಂಘವನ್ನು ರಾಷ್ತ್ರೀಯ ಸ್ವಯಂ ಸೇವಕ ಸಂಘದ ರಾಜಕೀಯ ಮುಖಪಡೆ ಎಂದೆ ಪರಿಗಣಿಸಲ್ಪಡುತ್ತದೆ.

ವರ್ಗ:ರಾಜಕೀಯ ಪಕ್ಷಗಳು
ವಿಸ್ಮಯ ಪ್ರತಿಷ್ಠಾನ

"ವಿಸ್ಮಯ ಪ್ರತಿಷ್ಠಾನ"- ಪೂರ್ಣಚಂದ್ರ ತೇಜಸ್ವಿಯವರ ವೈಚಾರಿಕ ಮೌಲ್ಯಗಳು, ಪರಿಸರ ಪ್ರಜ್ಞೆ, ಪ್ರಯೋಗಶೀಲ ಮನೋಭಾವ, ವಾಸ್ತವವಾದ, ವೈವಿಧ್ಯ ಪೂರ್ಣ ಸಾರ್ಥಕ ಬದುಕು ಎಲ್ಲರಿಗೂ ಅನುಕರಣೀಯ. ತೇಜಸ್ವಿ ವಿಚಾರಧಾರೆಯನ್ನು ಮುಂದಿನ ಪೀಳಿಗೆಯತ್ತ ಕೊಂಡೊಯ್ದು ಅವರ ಬರಹದ ಆಶಯವನ್ನು ಮುಂದಿನ ಪೀಳಿಗೆಗೆ ತಿಳಿಸುವ ಉದ್ದೇಶದಿಂದ ವಿಸ್ಮಯ ಪ್ರತಿಷ್ಠಾನ ಟ್ರಸ್ಟ್ ಅನ್ನು ರೂಪಿಸಲಾಗಿದೆ.

## ಉದ್ದೇಶ ಹಾಗೂ ಆಶಯ 
"ವಿಸ್ಮಯ ಪ್ರತಿಷ್ಠಾನ"- ಪೂರ್ಣಚಂದ್ರ ತೇಜಸ್ವಿಯವರ ವೈಚಾರಿಕ ಮೌಲ್ಯಗಳು, ಪರಿಸರ ಪ್ರಜ್ಞೆ, ಪ್ರಯೋಗಶೀಲ ಮನೋಭಾವ, ವಾಸ್ತವವಾದ, ವೈವಿಧ್ಯ ಪೂರ್ಣ ಸಾರ್ಥಕ ಬದುಕು ಎಲ್ಲರಿಗೂ ಅನುಕರಣೀಯ. ಅವರ ವಿಚಾರಧಾರೆಯನ್ನು ಮುಂದಿನ ಪೀಳಿಗೆಯತ್ತ ಕೊಂಡೊಯ್ಯಲು ಅವರ ಬರಹದ ಆಶಯವನ್ನು ಮುಂದಿನ ಪೀಳಿಗೆಗೆ ತಿಳಿಸುವ ಉದ್ದೇಶದಿಂದ "ವಿಸ್ಮಯ ಪ್ರತಿಷ್ಠಾನ" ಟ್ರಸ್ಟ್ ಅನ್ನು ರೂಪಿಸಲಾಗಿದೆ.

ಈ ನಿಟ್ಟಿನಲ್ಲಿ ಮೂಡಿಗೆರೆಯ ಸಮೀಪದಲ್ಲಿ ಸುಸಜ್ಜಿತವಾದ ಜೈವಿಕ ಸಂಶೋಧನಾ ಕೇಂದ್ರ ಹಾಗೂ ಅಧ್ಯಯನ ಕೇಂದ್ರ ಸ್ಥಾಪನೆಗೆ ನೇಚರ್ ಕ್ಲಬ್ ಮುಂದಾಗಿದೆ. ಪರಿಸರ ಸಂವೇದಿ ಸಂಸ್ಥೆಯಾದ ನೇಚರ್ ಕ್ಲಬ್ ನಲ್ಲಿ ತೇಜಸ್ವಿಯವರು ತಮ್ಮ ಆಶಯಗಳು ಕಾರ್ಯ ರೂಪವಾಗುವ ಕನಸು ಹೊತ್ತು ಸಾಗಿದ್ದರು.ಅವರ ಆಶಯದಂತೆ ವಿವಿಧ ಸ್ತರದ ಸಮುದಾಯಕ್ಕೆ ವಿಜ್ಞಾನ, ತಂತ್ರಜ್ಞಾನ ಬೋಧನೆಯ ಜೊತೆಗೆ, ಪರಿಸರದ ಜೊತೆಗಿನ ಬಾಂಧವ್ಯ ಬೆಸೆಯುವ ಕಾಯಕವನ್ನು ಪೂರೈಸುವ ಹೊಣೆಯನ್ನು ವಿಸ್ಮಯ ಟ್ರಸ್ಟ್ ಹೊಂದಿದೆ. 
## ಆಶಯಗಳು
ಮಕ್ಕಳಿಗಾಗಿ: ಜೀವ ಜಗತ್ತಿನ ಅದ್ಭುತ ರಮ್ಯಗಳನ್ನು,ಬಾಹ್ಯಾಕಾಶದ ಕೌತುಕಗಳನ್ನು ಪ್ರದರ್ಶಿಸುವ ಥಿಯೇಟರ್ ಗಳು.
ಯುವ ಸಮುದಾಯಕ್ಕೆ: ಕೀಟಗಳ ವಿಸ್ಮಯ ಲೋಕವನ್ನು ಅನಾವರಣಗೊಳಿಸುವ ಕೀಟ ಸಂಗ್ರಹಾಲಯ, ಸೀತೆ ಹೂಗಳ ಆರ್ಕಿಡೊರಿಯಂ, ಪಶ್ಚಿಮ ಘಟ್ಟದ ಕಾನನಗಳಲ್ಲಿ ಟ್ರೆಕ್ಕಿಂಗ್, ಡಿಜಿಟಲ್ ಗ್ರಂಥಾಲಯ, ಪರಿಸರ ಸಂರಕ್ಷಣೆಯ ಹೊಣೆ.ಕಲೆ,ಸಾಹಿತ್ಯ ಕೃಷಿಗೆ ಪ್ರೋತ್ಸಾಹ. 
ಸಂಶೋಧಕರಿಗೆ: ತಂತ್ರಾಂಶ ಬಳಕೆ, ಜಾಗತೀಕರಣದ ಪ್ರಭಾವಗಳು, ಸಹಜ ಕೃಷಿ ಮುಂತಾದ ವಿಷಯಗಳ ಬಗ್ಗೆ ಚರ್ಚೆ ಹಾಗೂ ಸಂಶೋಧನೆ 
## ಸಮಿತಿ ಮತ್ತು ವಿಳಾಸ
* ಸಂಸ್ಥಾಪಕರು  =ಗಂಗಯ್ಯ ಹೆಗ್ಗಡೆ 
*  ಅಧ್ಯಕ್ಷರು  = ಬಿ.ಎಲ್.ಶಂಕರ್
*  ಉಪಾಧ್ಯಕ್ಷರು  = ಪ್ರದೀಪ್ ಕೆಂಜಿಗೆ  
*  ಕಾರ್ಯದರ್ಶಿಗಳು  = ಧನಂಜಯ ಜೀವಾಳ ಬಿ.ಕೆ, ವಿನಯ ಪ್ರಸಾದ್ ಸಿ.ಡಿ
*  ಖಜಾಂಚಿಗಳು  = ರಾಘವೇಂದ್ರ ಆರ್
ವಿಳಾಸ: ಕೆ.ಪಿ. ಪೂರ್ಣಚಂದ್ರ ತೇಜಸ್ವಿ ಜೀವ ವೈವಿಧ್ಯ ಸಂಶೋಧನಾ ಕೇಂದ್ರ, ಕೊಟ್ಟಿಗೆಹಾರ, ಮೂಡಿಗೆರೆ (ತಾ)-577132,ಚಿಕ್ಕಮಗಳೂರು ಜಿಲ್ಲೆ
 ದೂರವಾಣಿ ಸಂಖ್ಯೆ: : 08263-222288

## ಮಾಧ್ಯಮಗಳಲ್ಲಿ ಪ್ರತಿಷ್ಠಾನದ ಬಗ್ಗೆ 
ತೇಜಸ್ವಿ,ನಿಮ್ಮ ಹುಡುಕುತ್ತಾ..
ಮೂಡಿಗೆರೆ ಮಾಯವಿ ತೇಜಸ್ವಿನಾಡಿನಲ್ಲಿ ಚಾರಣ

ವರ್ಗ:ಸಾಮಾಜಿಕ ಸಂಸ್ಥೆಗಳು
ವರ್ಗ:ಸಮಾಜಸೇವಕರು
ಕೊಂಬಿನ ಗೂಬೆ

**ಕೊಂಬಿನ ಗೂಬೆ** ಗೂಬೆಗಳ ಗುಂಪಿನ ಅತ್ಯಂತ ದೊಡ್ಡ ಗುಂಪು.ಮುಖ್ಯವಾಗಿ ಯುರೋಪ್ ಮತ್ತು ಏಷಿಯಾ ಖಂಡಗಳಲ್ಲಿ ಎಲ್ಲೆಡೆ ಕಾಣಸಿಗುತ್ತವೆ.
## ವೈಜ್ಞಾನಿಕ ಹೆಸರು
ಇದು  *ಸ್ಟ್ರಿಗಿಫಾರ್ಮಿಸ್* ಗಣಕ್ಕೆ ಸೇರಿದ್ದು,*ಸ್ಟ್ರಿಗಿಡೇ* ಕುಟುಂಬದಲ್ಲಿದೆ. ಇದರ ಹೆಸರು **ಬುಬೋ ಬುಬೋ** ಎಂದಾಗಿದೆ. ಸಂಸ್ಕೃತದಲ್ಲಿ ಶಶೋಲೂಕ ಎಂದು ಹೆಸರಿದೆ.ತುಳುವಿನಲ್ಲಿ **ಕೆಬಿತ ಗುಮ್ಮೆ  ಎನ್ನುತ್ತಾರೆ.**

## ಲಕ್ಷಣಗಳು
ಹದ್ದಿನ ಗಾತ್ರದ ಕಡು ಬೂದು ಬಣ್ಣದ ಹಕ್ಕಿ. ತಲೆಯ ಮೇಲೆ ಕೊಂಬಿನಂತಹ ಕಡು ಕಂದು ಬಣ್ಣದ ಪುಕ್ಕ ಇದರ ವಿಶೇಷ ಲಕ್ಷಣ.ಕೇಸರಿ ಕಣ್ಣು,ಬಾಗಿದ ಚೂಪು ಕೊಕ್ಕು,ಎದೆ,ಹೊಟ್ಟೆ ಕೆಳ ಭಾಗ ತಿಳಿ ಕಂದು ಬಣ್ಣ ಇರುತ್ತದೆ.ಪುಕ್ಕಗಳಿರುವ ಬಲಿ
ಷ್ಠ ಕಾಲುಗಳಿರುತ್ತವೆ.ಇದರ ಪುಕ್ಕಗಳಿಗೆ ವಿಶೇಷ ಅಂಚಿರುವುದರಿಂದ ಹಾರುವಾಗ ಶಬ್ದವಾಗುವುದಿಲ್ಲ. ಇದರಿಂದ ತನ್ನ ಬೇಟೆಯ ಮೇಲೆ ಎರಗಲು ಅನುಕೂಲವಾಗುತ್ತದೆ.
## ಆವಾಸ
ಬಂಡೆ ಪ್ರದೇಶ, ಬೃಹತ್ ಮರ, ಹಳೆಯ ಕಟ್ಟಡಗಳಲ್ಲಿ ವಾಸಿಸುತ್ತವೆ. ಪೊಟರೆಗಳಲ್ಲಿ ಗೂಡು ಕಟ್ಟುತ್ತವೆ.
## ಕಂಡು ಬರುವ ಪ್ರದೇಶಗಳು
ಕೆರೆ ಕಣ

## ಆಹಾರ
ಮೀನು, ಹಾವು,ಇಲಿ ಇತ್ಯಾದಿಗಳು ಇದರ ಆಹಾರ.

## ಆಧಾರ
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್
## ಬಾಹ್ಯ ಸಂಪರ್ಕಗಳು
*Eurasian Eagle-Owl
*Eurasian Eagle-Owl and other owl pictures
*Eurasian Eagle-Owl Description, photos and calls
*Ageing and sexing (PDF) by Javier Blasco-Zumeta 

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಶಾಮ

**ಶಾಮ** (White rumped Shama)  ಇದು ಮುಖ್ಯವಾಗಿ ದಕ್ಷಿಣ ಏಷಿಯಾದ ಹಕ್ಕಿ. ಭಾರತದಲ್ಲಿ ಪಶ್ಚಿಮಘಟ್ಟ ಪ್ರದೇಶದಲ್ಲಿ ಕಂಡು ಬರುತ್ತದೆ.
### ವೈಜ್ಞಾನಿಕ ಹೆಸರು
*ಪಾಸ್ಸರಿಫಾರ್ಮಿಸ್* ಗಣಕ್ಕೆ ಸೇರಿದ್ದು, ಪಿಟ್ಟಿಡೇ ಕುಟುಂಬದ ಹಕ್ಕಿ. **ಕಾಪ್ಸಿಕಸ್ ಮಲಬಾರಿಕಸ್** ಎಂಬುದು ವೈಜ್ಞಾನಿಕ ಹೆಸರು. ಸಂಸ್ಕೃತದಲ್ಲಿ ಶಾಮಾ ಎನ್ನುತ್ತ್ತಾರೆ.
### ಲಕ್ಷಣಗಳು
ಗೊರವಂಕ ಪಕ್ಷಿಗಿಂತ ಸ್ವಲ್ಪ ಚಿಕ್ಕದಾದ ಪಕ್ಷಿ.ಹೊಟ್ಟೆ ಹಾಗೂ ತಳ ಭಾಗ ಕಂದು ಬಣ್ಣ. ಉದ್ದನೆಯ ಕಪ್ಪು ಬಾಲ. ಬಾಲದ ಅಂಚು ಬಿಳಿಯಾಗಿರುತ್ತದೆ. ಚಿಕ್ಕ ಕಾಲುಗಳು.ಕೆಳ ಬೆನ್ನಿನ ಮೇಲೆ ಬೆಳ್ಳಗಿನ ಪುಕ್ಕಗಳಿರುತ್ತವೆ.ಇಂಪಾದ ಕೂಗು ಇದೆ.
### ಆವಾಸ
ನಿತ್ಯ ಹರಿದ್ವರ್ಣಕಾಡುಗಳಲ್ಲಿ , ಪರ್ಣಪಾತಿ ಕಾಡುಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತವೆ. ಮರಗಳ ಪೊಟರೆಗಳಲ್ಲಿ ವಾಸಿಸುತ್ತವೆ. 
### ಆಧಾರ
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್
### ಬಾಹ್ಯ ಸಂಪರ್ಕಗಳು
* Honolulu Zoo- Information on the White-rumped Shama 
* White-rumped Shama videos, photos & sounds  on the Internet Bird Collection
* Male shama songs and mimic of sounds
* Shama song

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಡ್ರಗ್

[thumb|[ಕಾಫಿ ಒಂದು ಮನೋಕ್ರಿಯಾತ್ಮಕ ಡ್ರಗ್ (ಸೈಕೊಆಕ್ಟಿವ್ ಡ್ರಗ್)]]
ವಿಶಾಲಾರ್ಥದಲ್ಲಿ ಹೇಳುವುದಾದರೆ **ಡ್ರಗ್** ಒಂದು ಜೀವಿಯ ಶರೀರದಲ್ಲಿ ಲೀನಗೊಂಡಾಗ ಸಹಜ ಶಾರೀರಿಕ ಕ್ರಿಯೆಯನ್ನು  ಮಾರ್ಪಡಿಸುವ ಯಾವುದೇ ವಸ್ತು. ಡ್ರಗ್ ನಿಯಂತ್ರಣ ಕಾನೂನು, ಸರ್ಕಾರಿ ನಿಯಂತ್ರಣಗಳು, ವೈದ್ಯಶಾಸ್ತ್ರ, ಮತ್ತು ಆಡುಮಾತಿನಲ್ಲಿ ಬೇರೆಬೇರೆ ಅರ್ಥಗಳಿರುವುದರಿಂದ ಈ ಪದಕ್ಕೆ ಒಂದೇ, ನಿಖರವಾದ ಅರ್ಥವಿಲ್ಲ. ಔಷಧ ಶಾಸ್ತ್ರದಲ್ಲಿ, ಡ್ರಗ್ "ರೋಗದ ಚಿಕಿತ್ಸೆ, ಪರಿಹಾರ, ತಡೆಗಟ್ಟುವಿಕೆ, ಅಥವಾ ನಿದಾನಕ್ಕಾಗಿ ಬಳಸಲಾಗುವ, ಇಲ್ಲವಾದರೆ ದೈಹಿಕ ಅಥವಾ ಮಾನಸಿಕ ಯೋಗಕ್ಷೇಮವನ್ನು ಹೆಚ್ಚಿಸಲು ಬಲಸಲಾಗುವ ಒಂದು ರಾಸಾಯನಿಕ ವಸ್ತು" ಮತ್ತು ಆಗ ಔಷಧ ಎಂಬ ಪದವನ್ನು ಬಳಸಲಾಗುತ್ತದೆ. 
ಸ್ಮಾರ್ಟ್ ಔಷಧಗಳು ಮಾನವ ಅರಿವಿನ ಸಾಮರ್ಥ್ಯಗಳನ್ನು ಸುಧಾರಿಸಲು ಪ್ರತಿಪಾದಿಸಲಾಗಿದೆ. ಸಂಶ್ಲೇಷಿತ ಕ್ಯಾನಬಿನೊಯಿಡ್ಗಳು ಒಂದು ಸುದೀರ್ಘ ಕಾಲ ಉತ್ಪತ್ತಿಯಾಗಬಹುದು ಮತ್ತು ಅದನ್ನು ಡಿಸೈನರ್ ಔಷಧ ಕೃತಕ ಗಾಂಜಾವಾಗಿ ಬಳಸಲಾಗುತ್ತದೆ. ಇತರ ಡಿಸೈನರ್ ಔಷಧಗಳು ಮನಃಪ್ರಭಾವಕ ಔಷಧಿಗಳ ಪರಿಣಾಮಗಳನ್ನು ಅನುಕರಿಸುತ್ತದೆ.
## ಬಾಹ್ಯ ಸಂಪರ್ಕಗಳು
*DrugBank, a database of 4800 drugs and 2500 protein drug targets

ವರ್ಗ:ಔಷಧ ಶಾಸ್ತ್ರ
ಬದನಿಕೆ ಹಕ್ಕಿ

**ಬದನಿಕೆ ಹಕ್ಕಿ** ಭಾರತ, ಬಾಂಗ್ಲಾದೇಶ ಹಾಗೂ ಶ್ರೀಲಂಕಾಗಳಲ್ಲಿ ಕಾಣ ಸಿಗುವ ಪಕ್ಷಿ. ಈ ಪಕ್ಷಿಯು ವಿಶೇಷವಾಗಿ ಬೆರಿ ಹೊಂದಿರುವ ಮರಗಳಿರುವ ನಗರದ ಉದ್ಯಾನಗಳಲ್ಲಿ ಸಾಮಾನ್ಯವಾಗಿದೆ. ಅವು ಕ್ಷಿಪ್ರ ಚಿಲಿಪಿಲಿ ಕರೆಯನ್ನು ಹೊಂದಿವೆ ಮತ್ತು ಗುಲಾಬಿ ವಕ್ರ ಕೊಕ್ಕು ಅದನ್ನು ಪ್ರದೇಶದಲ್ಲಿನ ಇತರ ಪ್ರಜಾತಿಗಳಿಂದ ಪ್ರತ್ಯೇಕಿಸುತ್ತದೆ.

### ಬಾಹ್ಯ ಸಂಪರ್ಕ
* Internet Bird Collection 

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಸರಾಸರಿ

**ಸರಾಸರಿ** ಎಂದರೆ ಒಂದು ಸಂಖ್ಯೆಗಳ ಗುಂಪಿನ ಅಥವಾ ಪ್ರಮಾಣದ ಪ್ರಾತಿನಿಧಿಕ ಸಂಖ್ಯೆ. ಸಾಮಾನ್ಯವಾಗಿ ಜನರು ಒಂದು ಪರಿಮಾಣ ಮೊತ್ತವನ್ನು  ಗುಂಪಿನಲ್ಲಿರುವ ಪರಿಮಾಣ ಸಂಖ್ಯೆಗಳಿಂದ ಭಾಗಿಸಿದಾದ ಬರುವ ಸಂಖ್ಯೆ ಯನ್ನು ಸರಾಸರಿ ಎಂದು ಗುರುತಿಸುತ್ತಾರೆ. 
ಅವರ್ಗೀಕೃತ ದತ್ತಾಂಶಗಳ ಸರಾಸರಿ
ನಾವು x_1,x_2,x_3,...,x_n ಎಂಬ  n  ವಾಸ್ತವ ಸಂಖ್ಯೆಗಳನ್ನು ಹೊಂದಿದ್ದರೆ \bar{x} ನಿಂದ ಸೂಚಿಸುವ ಅವುಗಳ ಅಂಕಗಣಿತ ಸರಾಸರಿಯು   \bar{x}=\frac{\displaystyle \sum_{i=1}^n x}{n}  ಆಗಿರುತ್ತದೆ.
ಇಲ್ಲಿ 
       \bar{x}  ಎಂದರೆ ಅಂಕಗಣಿತ ಸರಾಸರಿ 
       n  ಎಂದರೆ ದತ್ತ ಪ್ರಾಪ್ತಾಂಕಗಳ ಸಂಖ್ಯೆ 
      \sum_{i=1}^n x  ಎಂದರೆ ಪ್ರಾಪ್ತಾಂಕಗಳ ಒಟ್ಟು  ಮೊತ್ತ 
ಈ ಸೂತ್ರವನ್ನು ಸಾಮಾನ್ಯವಾಗಿ  \bar{x}=\frac{\displaystyle \sum x}{n} ಎಂದೂ ಸೂಚಿಸುತ್ತಾರೆ.
ಅವರ್ಗೀಕೃತ ಆವೃತ್ತಿ ವಿತರಣೆಗಳ ಸರಾಸರಿ 
ಅವರ್ಗೀಕೃತ ಆವೃತ್ತಿ ವಿತರಣೆಗಳ ಸರಾಸರಿಯು  \bar{x}=\frac{\displaystyle \sum_{i=1}^n f_i x_i}{\displaystyle \sum_{i=1}^n f_i}    ಆಗಿರುತ್ತದೆ.
ಇಲ್ಲಿ
    \bar{x}  ಎಂದರೆ ಅಂಕಗಣಿತ ಸರಾಸರಿ 
    {\displaystyle \sum_{i=1}^n f_i}    ಎಂದರೆ ಎಲ್ಲಾ  ಆವೃತ್ತಿಗಳ ಒಟ್ಟು ಮೊತ್ತ (ಇದು ದತ್ತ ಪ್ರಾಪ್ತಾಂಕಗಳ ಸಂಖ್ಯೆ ಗೆ ಸಮನಾಗಿರುತ್ತದೆ)     
   {\displaystyle \sum_{i=1}^n f_i x_i}   ಎಂದರೆ ಪ್ರಾಪ್ತಾಂಕ ಮತ್ತು ಅವುಗಳ ಆವೃತ್ತಿಗಳ ಗುಣಲಬ್ಧಗಳ ಒಟ್ಟು  ಮೊತ್ತ 
    f_i    ಎಂದರೆ i  ನೇ ಪ್ರಾಪ್ತಾಂಕದ ಆವೃತ್ತಿ  
    x_i    ಎಂದರೆ iನೇ ಪ್ರಾಪ್ತಾಂಕ  
 
ಈ ಸೂತ್ರವನ್ನು ಸಾಮಾನ್ಯವಾಗಿ  \bar{x}=\frac{\displaystyle \sum fx}{\displaystyle \sum f} ಎಂದೂ ಸೂಚಿಸುತ್ತಾರೆ.
   ವರ್ಗೀಕೃತ ದತ್ತಾಂಶಗಳ ಸರಾಸರಿ 
       ವರ್ಗೀಕೃತ ದತ್ತಾಂಶಗಳೆಂದರೆ ವರ್ಗಾಂತರ ಮತ್ತು ಆವೃತ್ತಿಯನ್ನು ಹೊಂದಿದ ದತ್ತಾಂಶಗಳು. ಇಲ್ಲಿ ವರ್ಗಾಂತರದ ಮಧ್ಯಬಿಂದುವನ್ನು   x  ಎಂದು ತೆಗೆದುಕೊಳ್ಳಲಾಗುತ್ತದೆ.
       ವರ್ಗಾಂತರ  a-b   ನ ಮಧ್ಯಬಿಂದು    x=\frac{a+b}{2}   ಆಗಿರುತ್ತದೆ. 
ಇಲ್ಲಿ ಸರಾಸರಿಯು    \bar{x}=\frac{\displaystyle \sum_{i=1}^n f_i x_i}{\displaystyle \sum_{i=1}^n f_i} ಎಂದು ವ್ಯಾಖ್ಯಾನಿಸಲ್ಪಡುತ್ತದೆ.

ಇಲ್ಲಿ
         \bar{x}  ಎಂದರೆ ಅಂಕಗಣಿತ ಸರಾಸರಿ 
         {\displaystyle \sum_{i=1}^n f_i}    ಎಂದರೆ ಎಲ್ಲಾ  ಆವೃತ್ತಿಗಳ ಒಟ್ಟು ಮೊತ್ತ (ಇದು ದತ್ತ ಪ್ರಾಪ್ತಾಂಕಗಳ ಸಂಖ್ಯೆ ಗೆ ಸಮನಾಗಿರುತ್ತದೆ)     
        {\displaystyle \sum_{i=1}^n f_i x_i}   ಎಂದರೆ ಮಧ್ಯಬಿಂದು ಮತ್ತು ಅವುಗಳ ಆವೃತ್ತಿಗಳ ಗುಣಲಬ್ಧಗಳ ಒಟ್ಟು  ಮೊತ್ತ 
         f_i    ಎಂದರೆ i  ನೇ ಪ್ರಾಪ್ತಾಂಕದ ಆವೃತ್ತಿ  
         x_i    ಎಂದರೆ iನೇ ಪ್ರಾಪ್ತಾಂಕ  
 

ವರ್ಗ:ಗಣಿತ
ಅಜುರೈಟ್

{{Infobox mineral
| name = ಅಜುರೈಟ್
| category = Carbonate mineral
| image = Azurite from China.jpg|thumb|250px
| caption = Azurite from China with large crystals and light surface weathering.
| formula = Cu3(CO3)2(OH)2
| strunz = 05.BA.05
| symmetry = Monoclinic 2/m
| unit cell = a = 5.01 Å, b = 5.85 Å, c = 10.35&nbsp;Å; β = 92.43°; Z=2
| molweight = 344.67 g/mol
| color = Azure-blue, Berlin blue, very dark to pale blue; pale blue in transmitted light
| habit = Massive, prismatic, stalactitic, tabular
| system = Monoclinic Prismatic
| cleavage = Perfect on {011}, fair on {100}, poor on {110}
| fracture = Conchoidal
| tenacity = brittle
| mohs = 3.5 to 4
| twinning = Rare, twin planes {01}, {02} or {001}
| luster = Vitreous
| opticalprop = Biaxial (+)
| refractive = nα = 1.730 nβ = 1.758 nγ = 1.838
| birefringence = δ = 0.108
| dispersion = relatively weak
| pleochroism = Visible shades of blue
| 2V = Measured: 68°, calculated: 64°
| streak = Light Blue
| gravity = 3.773 (measured), 3.78 (calculated)
| melt =
| fusibility =
| diagnostic =
| solubility =
| diaphaneity = Transparent to translucent
| references = 
}}
**ಅಜುರೈಟ್** ತಾಮ್ರವನ್ನು ಹೊಂದಿರುವ ಒಂದು ಖನಿಜವಾಗಿದೆ. ಇದರ ಹೆಸರು ಇದರ ಗಾಢ ನೀಲ ಬಣ್ಣ (Azure-blue color) ದಿಂದ ಬಂದಿದೆ.ಇದು ಸಾಮಾನ್ಯವಾಗಿ ಹಸಿರು ಬಣ್ಣದ ಮ್ಯಾಲಚೈಟ್ ಎಂಬ ತಾಮ್ರದ ನಿಕ್ಷೇಪದೊಂದಿಗೆ ದೊರೆಯುತ್ತದೆ.ಇದು ಮುಖ್ಯವಾಗಿ ಆಭರಣಗಳತಯಾರಿಕೆಯಲ್ಲಿ ಉಪಯೋಗವಾಗುತ್ತದೆ. ಇದು ಬಣ್ಣಗಳ ತಯಾರಿಕೆಯಲ್ಲೂ ಉಪಯೋಗದಲ್ಲಿದೆ. ಹೆಚ್ಚಿನ ಅಜುರೈಟ್ ನಮೀಬಿಯಾ ದೇಶದಿಂದ ಪೂರೈಕೆಯಾದರೂ ಶುದ್ಧ ಅಜುರೈಟ್ ಫ್ರಾನ್ಸಿನಚೆಸ್ಸಿ ಎಂಬಲ್ಲಿಂದ ಸರಬರಾಜಾಗುತ್ತದೆ

]]

ವರ್ಗ:ನೈಸರ್ಗಿಕ ವಿಜ್ಞಾನ
ವರ್ಗ:ಖನಿಜಗಳು
ಅಗರು ಶುಂಠಿ ಗಿಡ

**ಅಗರು ಶುಂಠಿ ಗಿಡ** ಕಾಡು ಶುಂಠಿ ವರ್ಗದ ಒಂದು ಸಸ್ಯ. ಶುಂಠಿಯಂತಹುದೆ ಗೆಡ್ದೆ, ಲಾವಂಚದ ಗಿಡದ ಎಲೆಯಂತಹ ಎಲೆಯನ್ನು ಹೊಂದಿದೆ. ಗಿಡವು ಶುಂಠಿ, ಕರ್ಪೂರದಂತೆ ಪರಿಮಳ ಹೊಂದಿದೆ.
## ಸಸ್ಯಶಾಸ್ತ್ರೀಯ ಹೆಸರು
]]
*ಜಿಂಜಿಬೆರ್ ಜೆರುಂಬೆಟ್* ಎಂಬುದು ಸಸ್ಯ ಶಾಸ್ತ್ರೀಯ ಹೆಸರು.ವಾಣಿಜ್ಯಿಕವಾಗಿ ಇದನ್ನು ಆಂಗ್ಲ ಭಾಷೆಯಲ್ಲಿ **ಶಾಂಪೂ ಜಿಂಜರ್** ಎಂದೂ ಕರೆಯುತ್ತಾರೆ.
ಕನ್ನಡದಲ್ಲಿ ಅಗಲುಶುಂಠಿ, ಕಲ್ಲುಶುಂಠಿ ಎಂದೂ ಕರೆಯುತ್ತಾರೆ.
ಇದನ್ನು ಸಂಸ್ಕೃತ ಭಾಷೆಯಲ್ಲಿ "ಕೋಲಾಂಜನ", "ವಿರಣಮ್" "ಕುಂಭಿಕಾ" "ಅವಂತಿ" ಎಂಬ ಹೆಸರಿನಲ್ಲಿಯೂ ಮಲಯಾಳಂ ಭಾಷೆಯಲ್ಲಿ"ಕಾಟಿಂಚಿ" ಎಂದೂ ತುಳು ಭಾಷೆಯಲ್ಲಿ "ಕಲ್ ಶುಂಟಿ"
ಎಂದೂ ಹೆಸರಿದೆ.

## ಔಷಧೀಯ ಸಸ್ಯ
ಇದರ ಸಾರದಿಂದ ಸಂಗ್ರಹಿಸಿದ ಝಡ್.ಝೆರುಂಬೆಟ್ (Z.Zerumbet)  ಮಾನವ ಯಕೃತ್ತಿನ ಕ್ಯಾನ್ಸರ್‍ನ ಜೀವಕೋಶಗಳ ನಿಯಂತ್ರಿತ ನಾಶವನ್ನು ಪ್ರೇರೇಪಿಸುತ್ತದೆ ಎಂದು ಪ್ರನಾಳೀಯ ಪ್ರಯೋಗದಲ್ಲಿ ಕಂಡುಬಂದಿದೆ.
## ಉಲ್ಲೇಖಗಳು
ವರ್ಗ:ಸಸ್ಯಗಳು
ವರ್ಗ:ಆಯುರ್ವೇದ
ವರ್ಗ:ಔಷಧೀಯ ಸಸ್ಯಗಳು
ಬ್ರೊಮೈಡ್

**ಬ್ರೊಮೈಡ್** ಎಂಬುದು ಬ್ರೋಮಿನ್ ಮೂಲಧಾತುವಿನ ಒಂದು ಸಂಯುಕ್ತ. ಇದು ಸಮುದ್ರದ ಲವಣಗಳಲ್ಲಿ ಶೇಕಡಾ ೦.೨ ರಷ್ಟಿರುತ್ತದೆ.ಆದುದರಿಂದ ಸಮುದ್ರಜನ್ಯ ಸಸ್ಯಗಳು ಮತ್ತು ಮೀನಿನಲ್ಲಿ ಬ್ರೊಮೈಡ್ ಧಾರಾಳವಾಗಿರುತ್ತದೆ. ಪೊಟಾಸ್ಸ್ಸಿಯಮ್ ಬ್ರೊಮೈಡ್ (KBr) ಮತ್ತು ಬರೆಸುವ ಔಷಧಗಳಲ್ಲಿ ಉಪಯೋಗದಲ್ಲಿದೆ. ಸಿಲ್ವರ್ ಬ್ರೊಮೈಡ್ (AgBr) ಬೆಳಕಿಗೆ ಸಂವೇದನಾಶೀಲವಾಗಿರುವುದರಿಂದ ಫೊಟೋಗ್ರಫಿ ಫಿಲಂ ಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ.

ವರ್ಗ:ರಸಾಯನಶಾಸ್ತ್ರ
ವರ್ಗ:ರಾಸಾಯನಿಕ ಸಂಯುಕ್ತಗಳು
ಕಿಸುಕಾರೆ

**ಕಿಸುಕಾರೆ** ಇದು ಒಂದು ಸಸ್ಯ ಪ್ರಭೇದ. **ರುಬಿಯಾಸಿಯೇ** ಕುಂಟುಂಬದ ಹೂ ಬಿಡುವ ಸಸ್ಯಗಳ ಸಮೂಹ. ಇದರಲ್ಲಿ ಸುಮಾರು ೫೦೦ ಕ್ಕಿಂತಲೂ ಹೆಚ್ಚು ಸಸ್ಯಗಳಿವೆ.ಇದು ಮುಖ್ಯವಾಗಿ ಉಷ್ಣವಲಯದ ಸಸ್ಯವಾದರೂ ಸಮಶಿತೋಷ್ಣ ವಲಯದಲ್ಲಿ ಜಗತ್ತಿನ ಎಲ್ಲೆಡೆ ಹರಡಿದೆ. ೩ರಿಂದ ೬ ಇಂಚು ಉದ್ದದ ಎಲೆಯನ್ನು ಹೊಂದಿ, ಗೊಂಚಲು ಹೂಗಳನ್ನು ಬಿಡುತ್ತದೆ. ಬೋನ್ಸಾಯಿ ಪದ್ಧತಿಯಲ್ಲಿ ಬೆಳೆಸಲು ಸೂಕ್ತ ಗಿಡವಾಗಿದೆ.ಕೆಂಪು ಕಿಸುಕಾರೆ ಹೂ ಪೂಜೆಗಳಲ್ಲಿ ಉಪಯೋಗವಾಗುತ್ತದೆ. ಹಳ್ಳಿ ಔಷಧಗಳಲ್ಲಿ ಇದರ ಬೇರು ಉಪಯೋಗಿಸಲ್ಪಡುತ್ತದೆ.ಕನ್ನಡ ಮತ್ತು ತುಳು ಭಾಷೆಯಲ್ಲಿ ಇದನ್ನು *ಕೇಪಳ* ಹೂವು ಎಂದೂ ಕರೆಯುತ್ತಾರೆ.
## ಸಸ್ಯ ವೈಶಿಷ್ಠ್ಯ
ರೂಬಿಯೇಸೀ ಕುಟುಂಬದ 150 ಜಾತಿಗಳ ಪೈಕಿ ಒಂದು. ಹೂ ಬಿಡುವ ಪೊದೆ ಸಸ್ಯ. ಅಗಲವಾದ ಮತ್ತು ಉದ್ದವಾದ ಎಲೆಗಳ ಮಧ್ಯೆ ಚೆಂಡಿನಂತೆ, ಪ್ರಭೇದಗಳಿಗೆ ಅನುಸಾರವಾಗಿ ವಿವಿಧ ಬಣ್ಣಗಳಲ್ಲಿ ಬಿಟ್ಟಿರುವ ಚೆಲುವಾದ ಹೂಗೊಂಚಲುಗಳನ್ನು ಹೊಂದಿದ್ದು ಪೊದೆಯಾಗಿಯೂ ಚಿಕ್ಕಮರವಾಗಿಯೂ ಬೆಳೆಯುತ್ತದೆ. ಸದಾ ಹಸಿರಾಗಿರುವ ಬಹುವಾರ್ಷಿಕ ಸಸ್ಯವಾಗಿ ಬೆಳೆಯುವ ಪ್ರಭೇದಗಳೂ ಇವೆ. ಎಲೆ ಅಭಿಮುಖ ಅಥವಾ ವೃತ್ತ ಜೋಡಣೆಯುಳ್ಳದ್ದು. ಕೊರಿಂಬ್ ಮಾದರಿಯ ಹೂಗೊಂಚಲು ತುದಿ ಅಥವಾ ಕಂಕುಳಲ್ಲಿ ಕಾಣಿಸಿಕೊಳ್ಳುತ್ತದೆ. ಹೂಗಳ ಬಣ್ಣ ಪ್ರಭೇದಗಳಿಗೆ ಅನುಸಾರವಾಗಿ ಬಿಳುಪು, ಗುಲಾಬಿ, ಕೇಸರಿ, ಹೀಗೆ ನಾನಾ ಬಗೆ, ಹೂಗಳಿಗೆ ತೊಟ್ಟು, ಉಪದಳ, ಗಂಟಲಲ್ಲಿ ರೋಮಗಳು ಕೂಡು ದಳದ ಹೊರಭಾಗ 4-5 ಭಾಗವಾಗಿ ಅಗಲವಾಗಿರುತ್ತದೆ. ಕೇಸರಗಳು ಹೂಗಂಟಲಿನ ಮೇಲೆ ಅಂಟಿಕೊಂಡಿರುತ್ತವೆ. ಕೆಳ ಅಂಡಾಶಯ ಮೇಲ್ಭಾಗವಾಗಿದೆ. ಹಣ್ಣು ಗಟ್ಟಿಯಾದ ಅಥವಾ ಮೆದುವಾದ ಬೆರ್ರಿ ಮಾದರಿಯದು. ಇವನ್ನು ಉದ್ಯಾನವನ ಲಾನುಗಳಲ್ಲಿ ಮತ್ತು ದಾರಿಗಳ ಪಕ್ಕದಲ್ಲಿ ಬೆಳೆಸುತ್ತಾರೆ. ಹೂವಿನ ಬಣ್ಣಗಳಿಗೆ ಅನುಸಾರವಾಗಿ ಇಕ್ಸೋರವನ್ನು ಹೀಗೆ ವಿಂಗಡಿಸಬಹುದು-

ಹಳದಿ ಮತ್ತು ಕಿತ್ತಲೆ ಬಣ್ಣದ ಹೂಗಳವು.
*ಕಡುಗೆಂಪು ಹೂಗಳವು.
*ಕರಿಬಣ್ಣದ ಹೂಗಳವು.
*ಬಿಳಿಬಣ್ಣದ ಹೂಗಳವು.
*ಕಿತ್ತಲೆ ಮಿಶ್ರಿತ ಕರಿ ಬಣ್ಣದ ಹೂಗಳವು.
### ಪ್ರಮುಖ ಪ್ರಭೇದಗಳು 

File:Ixora brachiata W IMG 5979.jpg|*Ixora brachiata* in ಕಿನ್ನೆರಾಸನಿ ಅಭಯಾರಣ್ಯ, ಆಂಧ್ರ ಪ್ರದೇಶ, ಭಾರತ.
File:Ixora brachiata W IMG 5977.jpg|*Ixora brachiata* in ಕಿನ್ನೆರಾಸನಿ ಅಭಯಾರಣ್ಯ, ಆಂಧ್ರ ಪ್ರದೇಶ, ಭಾರತ.
File:Ixora Pavetta W2 IMG 7065.jpg|*Ixora pavetta* in ಹೈದರಾಬಾದ್, ಭಾರತ.
File:Ixora pavetta near Hyderabad W IMG 7687.jpg|*Ixora pavetta* in ಶಮೀರ್‍ಪೇಟ್, ರಂಗಾರೆಡ್ಡಿ ಜಿಲ್ಲೆ, ಆಂಧ್ರ ಪ್ರದೇಶ, ಭಾರತ..
File:Ixora pavetta near Hyderabad W IMG 7685.jpg|*Ixora pavetta* in ಶಮೀರ್‍ಪೇಟ್, ರಂಗಾರೆಡ್ಡಿ ಜಿಲ್ಲೆ, ಆಂಧ್ರ ಪ್ರದೇಶ, ಭಾರತ...
File:Ixora_at_Dhaka,_Bangladesh.JPG|*Ixora pavetta* in Dhaka, Bangladesh.
Image:Ixora coccinea.jpg
Image:Colpfl16.jpg
Image:Ixora coccinea - flame of the woods -dwarf red- - desc-flowerhead.jpg|*Ixora coccinea*
Image:Ixora chinensis 1.jpg|*Ixora chinensis*
Image:Ixorabuds.jpg
Image:Ixora maui sunset.jpg
File:Pokok Pecah Periuk (Ixora) bunga putih di Selangor, Malaysia.JPG |White-flowered Ixora found in Malaysia.
File:Jejarum Kuning.jpg
File:Jejarum Kuning 2.jpg
File:Jejarum.jpg
File:Samta -Tagar folwers in a house's garden.JPG|*Ixora coccinea* flowers in a house's garden in Samta, Howrah, ಪಶ್ಚಿಮ ಬಂಗಾಳ, India.

## ಉಲ್ಲೇಖಗಳು
http://apps.kew.org/wcsp/qsearch.do?plantName=Ixora

ವರ್ಗ:ಸಸ್ಯಗಳು
ವರ್ಗ:ಸಸ್ಯ ಕುಟುಂಬಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಹೂವುಗಳು
ವರ್ಗ:ಅಲಂಕಾರಿಕ ಸಸ್ಯಗಳು
ಹಳದಿ ಕಿಸುಕಾರೆ

**ಹಳದಿ ಕಿಸುಕಾರೆ** ಇದು ಕಿಸುಕಾರೆ ವರ್ಗಕ್ಕೆ ಸೇರಿದ ಒಂದು ಸಸ್ಯ. ಪೊದೆಯಾಗಿ ಬೆಳೆಯುವ ಇದು ಗೊಂಚಲು ಹೂವನ್ನು ಕೊಡುತ್ತದೆ
### ಸಸ್ಯಶಾಸ್ತ್ರೀಯ ಹೆಸರು
ಇಕ್ಸೋರ ಕೊಸಿನಿಯ (ಲಿನ್) ಎಂದು ಇದರ ಸಸ್ಯ ಶಾಸ್ತ್ರೀಯ ಹೆಸರು. ಸಾಮಾನ್ಯವಾಗಿ ಆಂಗ್ಲ ಭಾಷೆಯಲ್ಲಿ *jungle flame* ಎಂಬ ಹೆಸರಿನಲ್ಲಿ ಗುರುತಿಸಲ್ಪಡುತ್ತದೆ. ಕನ್ನಡದಲ್ಲಿ ಹಳದಿ **ಕುಸುಮಾಲೆ**, **ಅರಸಿನ ಕೇಪಳ** ಎಂಬ ಹೆಸರಿದ್ದರೆ, ತುಳು ಬಾಷೆಯಲ್ಲಿ **ಮಂಜಳ್ ಕೇಪಳ** ಎನ್ನುತ್ತ್ತಾರೆ. ಸಂಸ್ಕೃತದಲ್ಲಿ **ಪೀತಬಂಧೂಕ** ಎನ್ನುವ ಹೆಸರಿದೆ.

### ಉಪಯೋಗಗಳು
ಅಲಂಕಾರಿಕ ಸಸ್ಯವಾಗಿ ಎಲ್ಲೆಡೆ ಉಪಯೋಗದಲ್ಲಿದೆ. ಹಳ್ಳಿ ಮದ್ದಿನ ಪದ್ಧತಿಯಲ್ಲಿ ರಕ್ತ ವಾಂತಿ, ವಿಷ ಕಡಿತ ಮತ್ತು ಅದರಿಂದಾಗುವ ದುಷ್ಪರಿಣಾಮಗಳಿಗೆ ಇದರ ಬೇರಿನ ತೊಗಟೆಯನ್ನು ಉಪಯೋಗಿಸುತ್ತ್ತಾರೆ.

### ಛಾಯಾಂಕಣ

Image:IXORA_IN_PARTIAL_BLOOM.JPG|*Ixora* in partial bloom
Image:Colpfl16a.jpg|
Image:Chethi.JPG

### ಬಾಹ್ಯ ಸಂಪರ್ಕಗಳು
*Flowers of India - Jungle Geranium
*Floridata - Jungle Geranium
*Florida Gardener - Jungle Geranium
*College of Micronesia - Jungle Geranium
*Flickr Ixora Cluster - Jungle Geranium
*Slice of the Day - Jungle Geranium
*World Checklist of Rubiaceae

ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಹೂವುಗಳು
ಸಿಂಪಿಗ

**ಸಿಂಪಿಗ**  (Common Toilorbird) ಏಷಿಯಾ ಖಂಡದ ಸಾಮಾನ್ಯ ಪಕ್ಷಿ. ಎಲೆಗಳನ್ನು ನೇಯ್ದು ಗೂಡು ಕಟ್ಟುವ ಕಾರಣ  ಪಕ್ಷಿಗೆ ಈ ಹೆಸರು ಬಂದಿದೆ. 
### ವೈಜ್ಞಾನಿಕ ಹೆಸರು
*ಆರ್ಥೋಟೋಮಸ್ ಸುಟೋರಿಯಸ್* (Orthotomus sutorius ) ಎಂಬುದು ವೈಜ್ಞಾನಿಕ ಹೆಸರು. ದರ್ಜಿಹಕ್ಕಿ ಎಂದು ಕನ್ನಡದ ಇನ್ನೊಂದು ಹೆಸರು. ಸಂಸ್ಕೃತದಲ್ಲಿ **ಪತ್ರಪುಟ**, ಪುಟಿಕಾ ಎಂದು ಕರೆಯುತ್ತಾರೆ.
### ಲಕ್ಷಣಗಳು
ಗುಬ್ಬಚ್ಚಿ ಗಿಂತ ಚಿಕ್ಕದಾದ ಪಕ್ಷಿ. ಪಾಚಿ ಹಸಿರು ಬಣ್ಣ.ಎದೆ,ಹೊಟ್ಟೆ,ಹಾಗೂ ಬಾಲದ ತಳ ಭಾಗ ಬಿಳಿ.ತಿಳಿ ಗುಲಾಬಿ ಕಾಲುಗಳು.ಮೊನಚಾದ ಬಾಲವನ್ನು ಸದಾ ಎತ್ತಿಕೊಂಡಿರುತ್ತದೆ.

### ಆವಾಸ
ಜನವಸತಿ ಪ್ರದೇಶ,ಕುರುಚಲು ಕಾಡು ಮುಂತಾದ ಕಡೆಗಳಲ್ಲಿ ಪೊದೆಗಳಲ್ಲಿ ವಾಸಿಸುತ್ತವೆ.ಗುಂಪಿನಲ್ಲಿ ಅಥವಾ ಒಂಟಿಯಾಗಿ ಕಾಣ ಸಿಗುತ್ತವೆ.

### ವಿಶೇಷತೆ
ಎಲೆಗಳನ್ನು ಹೆಣೆದು ಹತ್ತಿ, ನಾರು ಮುಂತಾದವುದಳನ್ನು ಜೋಡಿಸಿ ಗೂಡುಕಟ್ಟುವುದರಲ್ಲಿ ನಿಪುಣ.
### ಬಾಹ್ಯ ಸಂಪರ್ಕ
* Internet Bird Collection 
* In Singapore
* Rikki Tikki Tavi by Rudyard Kipling

### ಛಾಯಾಂಕನ

File:Eggs of Tailorbird inside of nest.jpg|ಸಿಂಪಿಗ ಹಕ್ಕಿಯ ಮೊಟ್ಟೆಗಳು 
File:Nest of tailorbird.jpg|ಗೂಡಿನ ಸಮೀಪ ನೋಟ
File:Incubating Tailorbird inside the nest.jpg|ಕಾವು ಕೊಡುತ್ತಿರುವ ಸಿಂಪಿಗ

### ಆಧಾರ
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಬಾಕ್ಸೈಟ್

mineral maps of bauxite ore-forming pisoliths]]

**ಬಾಕ್ಸೈಟ್**  ದು ಅಲ್ಯುಮಿನಿಯಮ್‍ನ ಉತ್ಪಾದನೆಯಲ್ಲಿ ಬಳಕೆಯಾಗುವ ಅದಿರು.ಇದನ್ನು ಘರ್ಷಕಗಳ (abrasives) ಗಳ ತಯಾರಿಕೆಯಲ್ಲಿ ಉಪಯೋಗಿಸಲಾಗುತ್ತದೆ.ಉಕ್ಕುಕರಗಿಸುವ ಕುಲುಮೆಗಳ ತಯಾರಿಯಲ್ಲಿ ಬಾಕ್ಸೈಟ್ ಮಿಶ್ರಿತ ಜೇಡಿಮಣ್ಣನ್ನು ಉಪಯೋಗಿಸುತ್ತಾರೆ.ಔಷದಗಳ ತಯಾರಿಯಲ್ಲಿ ಬಳಸುವ ಪಟಿಕ(Alum) ಇದರ ಉಪ ಉತ್ಪನ್ನವಾಗಿದೆ.ಇದು ಪ್ರಥಮ ಬಾರಿಗೆ ಪತ್ತೆಯಾದ ಸ್ಥಳವಾದ ಪ್ರಾನ್ಸ್ ನ ಲೆಸ್ ಬಾಕ್ಸ್ (Les Baux)ನ ಹೆಸರು ಇದರ ಹೆಸರಿನಲ್ಲಿ ಸೇರಿಕೊಂಡಿದೆ.
ಬಾಕ್ಸೈಟ್‍ನಲ್ಲಿ ಮುಖ್ಯವಾಗಿ ಅಲ್ಯುಮಿನಿಯಮ್ ಹೈಡ್ರಾಕ್ಸೈಡ್ಇರುತ್ತದೆ. ಹೆಚ್ಚಿನ ಬಾಕ್ಸೈಟ್ ನಲ್ಲಿ ೩೦ ರಿಂದ ೬೦ ಶೇಕಡಾ ಅಲ್ಯುಮಿನಿಯಮ್ ಇದ್ದು,೧೨ ರಿಂದ ೩೦ ಶೇಕಡಾ ನೀರು ಇರುತ್ತದೆ. ಅದರಲ್ಲಿರುವ ಇತರ ಸಂಯುಕ್ತಗಳ ಮೇಲೆ ಇದರ ಬಣ್ಣ ಕಡು ಕೆಂಪಿನಿಂದ ಕೆಂಪು, ಗುಲಾಬಿ ಅಥವಾ ಬಿಳಿ ಬಣ್ಣವಿರುತ್ತದೆ.
### ಉತ್ಪಾದನೆ
ಬಾಕ್ಸೈಟ್ ಉದ್ಯಮದಲ್ಲಿ ಆಸ್ತ್ರೇಲಿಯ ಮುಂಚೂಣಿಯಲ್ಲಿದೆ.ವಿವಿಧ ದೇಶಗಳಲ್ಲಿ ಲಭ್ಯವಿರುವ ಅದಿರಿನ ಪ್ರಮಾಣ, ಉತ್ಪಾದನೆ ಈ ಕೆಳಗಿನ ತಖ್ತೆಯಲ್ಲಿದೆ.

ಬಾಕ್ಶೈಟ್‍ನ ಸಂಸ್ಕರಣೆಗೆ ಅಪಾರ ಪ್ರಮಾಣದ ವಿದ್ಯುತ್ ಬೇಕಾಗುವುದರಿಂದ ಹಲವಾರು ಬಡ ದೇಶಗಳು ಅದಿರನ್ನೇ ನೇರವಾಗಿ ರಫ್ತು ಮಾಡುತ್ತವೆ.
### ಬಾಹ್ಯ ಸಂಪರ್ಕಗಳು
* USGS Minerals Information: Bauxite 
*Mineral Information Institute 

## ಉಲ್ಲೇಖಗಳು 
ವರ್ಗ:ಖನಿಜಗಳು
ಆಟ್ಟಾವಾ

**ಆಟ್ಟಾವಾ**, ಕೆನಡಾ ದೇಶದ ರಾಜಧಾನಿ. ಇದು ಪ್ರವಾಸೋದ್ಯಮ ಕೇಂದ್ರಗಳಲ್ಲೊಂದು, ಸಾಂಸ್ಕೃತಿಕ ರಾಜಧಾನಿ, ವಾಣಿಜ್ಯಕೇಂದ್ರ, ಆರ್ಥಿಕ ಚಟುವಟಿಕೆಗಳ ಆಗರವಾಗಿದೆ.  ಆಧುನೀಕತೆಯ ಸೊಗಡು, ಪುರಾತನ ಚಾರಿತ್ರಿಕ ಸಂಗತಿಗಳ ಪ್ರಾಕೃತಿಕ ಸಂದರ್ಯಕ್ಕೆ ಮನೆಮಾತಾಗಿದೆ. 'ಆಟ್ಟಾವಾ' ಎಂಬ ಹೆಸರಿನ ನದಿಯ ದಂಡೆಯಮೇಲೆ ವಿರಾಜಮಾನವಾಗಿರುವ ಈ ಭವ್ಯನಗರಕ್ಕೆ ನಗರಕ್ಕೆ ಆಟ್ಟಾವಾನದಿಯ ನಾಮಕರಣ ಮಾಡಲಾಗಿದೆ. ಮೊದಲನೆ ವಿಶ್ವಯುದ್ಧದ ಸಮಯದಲ್ಲಿ ಮುಂಜಾಗರೂಕತೆಯ ಅಭಾವದಿಂದಾಗಿ ಆಟ್ಟಾವಾ ಪಟ್ಟಣದ ಅಪೂರ್ವ ವಾಸ್ತುಶಿಲ್ಪಗಳು ನಿರ್ಣಾಮವಾದವು. ಅವುಗಳಲ್ಲಿ ಕೆಲವು ಅನುಪಮ ಕೃತಿಗಳು ಮರದ ಕೆತ್ತನೆಯವು. ಸನ್ ೧೯೧೬, ರ,ಫೆಬ್ರವರಿ, ೩ ರಂದು ಪಾರ್ಲಿಮೆಂಟ್ ಭವನಕ್ಕೆ ಆಕಸ್ಮಿಕವಾಗಿ ಬೆಂಕಿ ತಗುಲಿ ಅದೂ ನಾಶವಾಯಿತು. ರಾಷ್ಟ್ರದ ಪರಂಪರೆಯನ್ನು ಕಾಯ್ದುಕೊಳ್ಳುವ ನಿಟ್ಟಿನಲ್ಲಿ ಮಹತ್ವದ ಕಾರ್ಯಗಳು ಜರುಗಿದ್ದು, ಪಾರ್ಲಿಮೆಂಟ್ ಭವನದ ಪುನರ್ಸ್ಥಾಪಿಸಲಾಯಿತು.
## ಪ್ರವಾಸೋದ್ಯಮ 
ರಿಡ್ಯೂ ಕೆನಾಲ್, ಯುನೆಸ್ಕೋ ವಿಶ್ವಪರಂಪರೆಯ ಪಟ್ಟಿಯಲ್ಲಿ ದಾಖಲಾಗಿರುವ ಸುಪ್ರಸಿದ್ಧ ತಾಣವೆಂದು ಹೆಸರಾಗಿದೆ. ಚಳಿಗಾಲದ ಸಮಯದಲ್ಲಿ ಈ ಭಾಗ ಹಿಮದಿಂದ ಮುಚ್ಚಿಹೋಗಿ ಅದರ ಮೇಲ್ಭಾಗದಮೇಲೆ ಸ್ಕೇಟಿಂಗ್ ಆಟವನ್ನು ಆಯೋಜಿಸಲಾಗುತ್ತದೆ. ಮನಮೋಹಕ, ಪಾರ್ಲಿಮೆಂಟ್ ಭವನ ಪ್ರವಾಸಿಗಳ ಕಣ್ಣಿಗೆ ಹಬ್ಬವನ್ನು ಉಂಟುಮಾಡುತ್ತದೆ. ಉದ್ಯಾನವನಗಳು, ಗ್ಯಾಟಿನ್ಯೂ ಉದ್ಯಾನವನ, ವಸ್ತುಸಂಗ್ರಹಾಲಯಗಳು, ಸೈಕ್ಲಿಂ ಮಾಡುವವರಿಗೆ ಸ್ವರ್ಗ. ವಿಶಿಷ್ಟ ವಸ್ತುಗಳ ಶಾಪಿಂಗ್ ಗೆ ಹೇಳಿಮಾಡಿಸಿದ ತಾಣ, ಬೈವಾರ್ಡ್ ಮಾಲ್ ಇಲ್ಲಿನ ಮಳಿಗೆಗಳು ಬಾಟಿಕ್ ಮತ್ತು ಹೇಣ್ಣುಮಕ್ಕಳ ಸಾಮಾನುಗಳಿಗೆ ಅತ್ಯಂತ ಹೆಸರಾದವು. ಕೆಫೆ, ರೆಸ್ಟಾರೆಂಟ್ ಗಳು ನೂರಾರು ಸಂಖ್ಯೆಯಲ್ಲಿದ್ದು ಎಲ್ಲಾವರ್ಗದ ಜನರ ಆದ್ಯತೆಗಳನ್ನು ಪೂರೈಸಲು ಹಗಲು ರಾತ್ರಿ ಶ್ರಮಿಸುತ್ತಿವೆ. ರಾತ್ರಿಯ ಕಣ್ಣುಕೋರೈಸುವ ನಿಯಾನ್ ದೀಪಗಳ ಝಗಝಗಿಸುವ ಬೆಳಕಿನಲ್ಲಿ ಯುವಜನ ತಮ್ಮ ಮೋಜುಮಸ್ತಿಯಾಟದಲ್ಲಿ ಮೈಮರೆಯುತ್ತಾರೆ.
## ಇಂದಿನ ಆಟ್ಟಾವಾನಗರ 
೧೯೭೦ ರ ವರೆಗೆ ಅಟ್ಟಾವಾ ನಗರದ ಚಟುವಟಿಕೆಗಳು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಕಾಣಿಸುತ್ತಿರಲಿಲ್ಲ. ಆಗ ಅದು ಆಕರ್ಷಕ ಪ್ರವಾಸೋದ್ಯಮವನ್ನು ಹೊಂದಿರಲಿಲ್ಲ. ಆದರೆ ಈಗಿನ ಸರ್ಕಾರ ಒಳ್ಳೆಯ ಆಡಳಿತ,ಹಾಗೂ ಪ್ರವಾಸೋದ್ಯಮಕ್ಕೆ ನಿರಂತರವಾಗಿ ಆದ್ಯತೆಕೊಟ್ಟು ಅದರ ಉಗಮಕ್ಕೆ ಬಹಳವಾಗಿ ಶ್ರಮಿಸುತ್ತಿದೆ. ಇಂದಿನ ಆಟ್ಟಾವಾನಗರ, ಬಹುಮುಖ ವ್ಯಕ್ತಿತ್ವದ ಹಲವಾರು ಆಕರ್ಷಕ, ಉದ್ಯಮಗಳ ತಾಣವಾಗಿ ಸಂಭ್ರಮಿಸುತ್ತಿದೆ.
## ಉಲ್ಲೇಖಗಳು 

ವರ್ಗ:ಕೆನಡಾದ ಪ್ರಮುಖ ನಗರಗಳು
ನೀಲಪಕ್ಷ

**ನೀಲಪಕ್ಷ**   (ಗಾರ್ಗನಿ) ಬಾತುಕೋಳಿಯಂತಹ ಪಕ್ಷಿ. ಸಾಕು ಬಾತಿನ ಗಾತ್ರವಿರುತ್ತದೆ.ಇದು ಯುರೋಪಿನ ಪಕ್ಷಿಯಾದರೂ ಅಲೆಮಾರಿ ಪಕ್ಷಿಯಾದುದರಿಂದ ಏಷಿಯಾ ಮತ್ತು ಆಫ್ರಿಕಾ ಖಂಡಗಳಲ್ಲಿ ಚಳಿಗಾಲದಲ್ಲಿ ಕಾಣಬಹುದು.
## ಉಲ್ಲೇಖಗಳು
### ಬಾಹ್ಯ ಸಂಪರ್ಕ
* BirdLife Species Factsheet 
* RSPB A to Z of UK Birds
* Garganey  on the Internet Bird Collection
* Garganey Information and Photos South Dakota Birds and Birding

*
* 
* RSPB Birds by Name: Garganey
* Ageing and sexing (PDF; 1.1 MB) by Gerd-Michael Heinze & Javier Blasco-Zumeta 

ವರ್ಗ:ಪಕ್ಷಿಗಳು
ಪ್ರಾರ್ಥನಾ ಸಮಾಜ್, ಟೊರಾಂಟೋ

thumb|right|250px|'ಟೊರಾಂಟೋನಗರದ ಅತಿ ಹಳೆಯ ಪ್ರಾರ್ಥನಾ ಸಮಾಜ್'
**ಪ್ರಾರ್ಥನಾ ಸಮಾಜ್ ಮಂದಿರ**, ಟೊರಾಂಟೋ ನಗರದ ಡಂಡಾಸ್ ಸ್ಟ್ರೀಟ್ ವೆಸ್ಟ್ ನ 'ಫರ್ನ್ ರಸ್ತೆ' ಯಲ್ಲಿರುವ   ಸರಳವಾದ ಅತಿಸುಲಭವಾಗಿ ತಲುಪಬಹುದಾದ ಮಂದಿರವಾಗಿದೆ.
## ಮಹಾರಾಷ್ಟ್ರದಲ್ಲಿ ಆರಂಭವಾಯಿತು
'ಪ್ರಾರ್ಥನಾ ಸಮಾಜ್,' ಮುಂಬಯಿನಲ್ಲಿ ಸನ್ ೧೮೬೭ ರಲ್ಲಿ ಸ್ಥಾಪನೆಯಾಯಿತು. ಹಿಂದೂಸಮಾಜದ ಕೆಲವು ಹಳೆಯ, ಅರ್ಥಹೀನ ಸಂಪ್ರದಾಯಗಳನ್ನೂ, ಪುರೋಹಿತಶಾಹಿ ದಬ್ಬಾಳಿಕೆಯ ನಡವಳಿಕೆಗಳನ್ನು ಪ್ರತಿಭಟಿಸಿ ಈ ಸಂಸ್ಥೆಯನ್ನು ಕಟ್ಟಲಾಯಿತು. ಹೊಸ ಯುಗದ ಜ್ಞಾನವನ್ನು ಆಧರಿಸಿ, ಆಗಿನಕಾಲದ ಪಂಡಿತರಾದ, ಆರ್.ಜಿ.ಭಂಡಾರ್ಕರ್, ಜಸ್ಟಿಸ್ ಮಹದೇವ್ ಗೋವಿಂದ್ ರಾನಡೆ, ಈ ಅಭಿಯಾನದಲ್ಲಿ ಮುಂದಾಳುಗಳಾಗಿದ್ದರು. ಪ್ರಾರ್ಥನಾ ಸಮಾಜ್,ಬಂಗಾಳದ 'ಬ್ರಹ್ಮೊ ಸಮಾಜ'ದ ತತ್ವಗಳಿಂದ ಪ್ರೇರಿತ, ಹಾಗೂ ಆಧರಿಸಿದ್ದು. ಹಳೆಯ ಸಂಪ್ರದಾಯಗಳು ವೇದಮಂತ್ರಗಳು ಮತ್ತು ಮೇಲ್ಜಾತಿಯ,ಪಂಥಗಳು, ಪುರೋಹಿತಶಾಹಿಗಳಿಂದ ಹಿಂದೂ ಸಮಾಜವನ್ನು ಮುಕ್ತಗೊಳಿಸಿ, ಕೇವಲ 'ವಿಟ್ಠಲನ ನಾಮಸ್ಮರಣೆ', 'ಸಂತ್ ನಾಮದೇವ್ ಸಂಕೀರ್ತನೆಗಳು', ಮೊದಲಾದುವುಗಳಿಂದ ಜನ್ಮವನ್ನು ಶುದ್ಧಿಗೊಳಿಸಿಕೊಳ್ಳಬಹುದು.
ಹಲವಾರು ಸಿಖ್ ಭಾರತೀಯರು, ದಶಕಗಳ ಹಿಂದೆ ಬಂದು ಟೊರಾಂಟೋ ನಗರದಲ್ಲಿ ನೆಲೆಸಿದ್ದಾರೆ. ಅದರಲ್ಲಿ ಬಹುಪಾಲು ಜನ ಪಂಜಾಬಿಗಳು.
### ವಿಕ್ಟೋರಿಯ ಮಹಾರಾಣಿಯವರ ವಜ್ರಮಹೋತ್ಸವ
ಇಂಗ್ಲಂಡ್ ನ ಸಾಮ್ರಾಜ್ಞಿ ವಿಕ್ಟೋರಿಯಾ,೧೮೯೭ ರ ತಮ್ಮ ವಜ್ರಮಹೋತ್ಸವ ಸಮಾರಂಭದ ಸಮಯದಲ್ಲಿ ವಿಶ್ವದಾದ್ಯಂತ, ಬ್ರಿಟಿಷ್ ಸಾಮ್ರಾಜ್ಯದ ಅಧೀನದಲ್ಲಿದ್ದ ಸಾವಿರಾರು ಜನರನ್ನು ಇಂಗ್ಲೆಂಡಿಗೆ ಆಹ್ವಾನಿಸಿದ್ದರು. ಬ್ರಟಿಷ್ ಸೈನ್ಯದಲ್ಲಿ ಬಹು ಹೆಚ್ಚಿನ ಪಾಲು ಸೈನಿಕರು, ಪಂಜಾಬಿನ ಸಿಕ್ಖರು. ಹೀಗೆ ಇಂಗ್ಲೆಂಡ್ ಗೆ ಹೋಗಿ ವಾಪಸ್ ಬರುವಾಗ ಕೆನಡಾದ ಮುಖಾಂತರ ಬಂದರು. ಭಾರತಕ್ಕೆ ಬಂದಮೇಲೆ ಬ್ರಿಟಿಷ್ ಸೈನ್ಯದಲ್ಲಿ ಕೆಲಸಮಾದಿದ್ದರಿಂದ ಸಿಗುವ ಸವಲತ್ತುಗಳ ಬಗ್ಗೆ ಅವರಿಗೆ ಬಹಳ ಖುಷಿ ಇತ್ತು. ೧೯೦೨ ರಲ್ಲಿ ಮೊದಲ ಸಿಖ್ ಪರಿವಾರ ಕೆನಡ ತಲುಪಿತ್ತು. ಅವರೆಲ್ಲ ಹಾಂಕಾಂಗ್ ನಿಂದ ಇಂಗ್ಲೆಂಡಿನ ಚಕ್ರವರ್ತಿ, ಎಡ್ವರ್ಡ್-೭ ರ ಪಟ್ಟಾಭಿಷೇಕಕ್ಕೆ ಹೋರಟಿದ್ದ ಸೇನೆಯ ಜೊತೆ ಇದ್ದರು. ೧೯೦೪-೧೯೦೮ ರ ವರೆಗೆ ವಲಸೆ ಹೋದರು. ಆಗ ಕೆನಡಾಕ್ಕೆ ಬರಲು ಪರವಾನಗಿ ಕಾನೂನು ಸಹಾಯಕಾರಿಯಾಗಿರಲಿಲ್ಲ. ಆ ಸಮಯದಲ್ಲಿ  ೫ ಸಾವಿರಕ್ಕೂ ಹೆಚ್ಚು ಜನ ದಕ್ಷಿಣ ಏಷಿಯನ್ನರು. ಅವರಲ್ಲಿ ೯೦% ಸಿಖ್ಖರು. ಕೆನಡಾದ ಬ್ರಿಟಿಷ್ ಕೊಲಂಬಿಯಾಕ್ಕೆ ಹೋದರು. ಆದರೆ ೨೦೦೦ ದ ಹೊತ್ತಿಗೆ, ಹಲವರು ವಾಪಸ್ಸಾದರು. ಅಲ್ಲಿ ಹೆಚ್ಚು ಪ್ರಮಾಣದ ವಲಸೆಗಾರರಲ್ಲಿ ಸಿಖ್ಖರೇ ಪ್ರಮುಖರು. ಆಸಮಯದಲ್ಲಿ ಜನಾಂಗದ ಅಸಮಾನತೆಯನ್ನು ಅನುಭವಿಸಿದರು ಬ್ರಿಟಿಷ್ ಕೊಲಂಬಿಯದಲ್ಲಿ ನೆಲೆಸಿದ ಸಿಖ್ ಪರಿವಾರಗಳು ತಮ್ಮ ಗುರುದ್ವಾರಗಳನ್ನು ಸ್ಥಾಪಿಸಿ ತಮ್ಮ ನೆಲೆಯನ್ನು ಭದ್ರಪಡಿಸಿಕೊಂಡರು. ೧೯೦೭ ರಲ್ಲಿ ಕೆನಡಾದ ವ್ಯಾಂಕೂವರ್ ರಾಜ್ಯದಲ್ಲಿ 'ವ್ಯಾಂಕೂವರ್ ಖಾಲ್ಸಾ ದಿವಾನ್ ಸೊಸೈಟಿ' ಸ್ಥಾಪನೆಯಾಯಿತು. ೧೯೦೮ ರಲ್ಲಿ ಸ್ಥಾಪನೆಯಾದ ಮೊಟ್ಟಮೊದಲ ಖಾಯಂ ಗುರುದ್ವಾರವೆಂದು ಹೆಸರಾಗಿದೆ. ಕೆಲವು ದಶಕಗಳಲ್ಲಿ ಇತರ ರಾಜ್ಯಗಳಲ್ಲೂ ಅಲ್ಲಿನ ಸಿಖ್ ಪರಿವಾರಗಳು ಗುರುದ್ವಾರಾಗಳನ್ನು ಕಟ್ಟಿಕೊಂಡರು. **ಆ ರಾಜ್ಯಗಳು :** 
# ವಿಕ್ಟೋರಿಯ,
# ನಾನೈಮೋ, 
# ನ್ಯೂ ವೆಸ್ಟ್ ಮಿನ್ಸ್ತರ್, 
# ಅಬ್ಬಾಟ್ಸ್ ಫೋರ್ಡ್, ಮುಂತಾದ ರಾಜ್ಯಗಳಲ್ಲಿ 

ಭಾರತೀಯ ಸೈನ್ಯದಲ್ಲಿ ಕೆಲಸನಿರ್ವಹಿಸುತ್ತಿದ್ದ ಯೋಧರು. ಇಂಗ್ಲೆಂಡಿನ ಸಾಮ್ರಾಜ್ಞಿ ವಿಕ್ಟೋರಿಯಳ ವಜ್ರಮಹೋತ್ಸವದ ಸಂದರ್ಭದಲ್ಲಿ ಅವರನ್ನೆಲ್ಲಾ ಬ್ರಿಟಿಷ್ ಸರಕಾರ ಇಂಗ್ಲೆಂಡಿಗೆ ಕರೆದೊಯ್ದಿತ್ತು. ವಾಪಸ್ ಬರುವಾಗ ಕೆನಡಾ ದೇಶದಲ್ಲಿ ನೆಲೆಸಲು ಹಲವು ಸೌಲಭ್ಯಗಳನ್ನು ನೀಡುವುದಾಗಿ ಆಶ್ವಾಸನೆ ಕೊಟ್ಟಿದ್ದರಿಂದ, ಬಹುಪಾಲು ಜನ ಭಾರತೀಯರು ಟೋರಾಂಟೋ ನಗರದಲ್ಲಿ ಉಳಿದುಕೊಂಡರು. ಅವರಿಗೆ ದೊಡ್ಡಪ್ರಮಾಣದ ಜಮೀನುಗಳು, ಮತ್ತು ಇರಲು ಮನೆಗಳನ್ನು ಕೊಡಲಾಯಿತು. ಹಾಗೆ ನೆಲಸಿದ ಅವರು 'ಪ್ರಾರ್ಥನಾ ಸಮಾಜದ ನಿರ್ಮಾಣ'ದಲ್ಲಿ ಬಹಳ ಯೋಗದಾನ ಮಾಡಿದ್ದಾರೆ.
thumb|right|250px|'ಗಣಪತಿ ವಿಗ್ರಹ'
thumb|right|250px|'ಪ್ರವಚನ'

## ಉಲ್ಲೇಖಗಳು

ವರ್ಗ:ಟೊರಾಂಟೋನಗರದ ದೇವಾಲಯಗಳು
ಸಂತ ಮಾರ್ಕ್ ಕೆಥೆಡ್ರಲ್

thumb|ದೇವಾಲಯ

ಬೆಂಗಳೂರಿನ ಮಹಾತ್ಮ ಗಾಂಧಿ ರಸ್ತೆಯಲ್ಲಿರುವ ಸಿಎಸ್‌ಐ ಧರ್ಮಮಂಡಲಿಗೆ ಸೇರಿದ ಸಂತ ಮಾರ್ಕನ ಕೆಥೆಡ್ರಲ್ ೧೮೧೨ರಲ್ಲಿ ಅಸ್ತಿತ್ವಕ್ಕೆ ಬಂತು. ಯೇಸುಕ್ರಿಸ್ತನ ಹನ್ನೆರಡು ಶಿಷ್ಯರಲ್ಲಿ ಒಬ್ಬನಾದ ಮಾರ್ಕನ ಹೆಸರಿನ ಈ ಚರ್ಚು ಇಂಗ್ಲಿಷ್ ವಾಸ್ತುವಿನಂತಿದ್ದು ದೊಡ್ಡದಾದ ಗುಮ್ಮಟ ಹೊಂದಿದೆ. ಪ್ರಶಾಂತ ಒಳಾವರಣದ ಗೋಡೆಗಳ ಮೇಲಿನ ಬಿಲ್ಗಾರ ಪ್ರತಿಮೆಗಳು ಚರ್ಚಿನ ಸೌಂದರ್ಯವನ್ನು ಇಮ್ಮಡಿಗೊಳಿಸಿದೆ. ಮಧುರ ದನಿಯ ಗಂಟೆಗಳಿಂದ ಸಜ್ಜುಗೊಂಡ ಈ ಗುಡಿಯು ೧೭ನೇ ಶತಮಾನದ ಪೌಲನ ಕೆಥೆಡ್ರಲ್ಅನ್ನು ಹೋಲುತ್ತದೆ. ೧೯೦೧ರಲ್ಲಿ ವಿಸ್ತೃತಗೊಂಡು ೧೯೨೭ರಲ್ಲಿ ಮರುನಿರ್ಮಾಣವಾದ ಈ ಚರ್ಚು ವಿಶಿಷ್ಟ ಕೆತ್ತನೆಯ ಮುಂಬಾಗಿಲು ಹಾಗೂ ಬಣ್ಣದ ಗಾಜಿನ ಅಳವಡಿಕೆಯಿಂದ ಮತ್ತಷ್ಟು ಸುಂದರವಾಗಿದೆ.

## ಹೊರಗಿನ ಕೊಂಡಿಗಳು
http://www.saintmarks.in/

ವರ್ಗ:ಬೆಂಗಳೂರಿನ ಚರ್ಚುಗಳು
ಸಂತ ಪ್ಯಾಟ್ರಿಕ್ ಚರ್ಚ್

ಬೆಂಗಳೂರಿನ ರೆಸಿಡೆನ್ಸಿ ರಸ್ತೆಯಲ್ಲಿರುವ ಈ ಹಳೆಯ ಚರ್ಚನ್ನು ೧೯ನೇ ಶತಮಾನದಲ್ಲಿ ಸ್ಕಾಟಿಷ್ ಸೈನಿಕರು ತಮ್ಮ ಉಪಯೋಗಕ್ಕಾಗಿ ಕಟ್ಟಿಕೊಂಡರು. ಸುಂದರವಾದ ಒಳಾಂಗಣ ವಿನ್ಯಾಸ, ಅಷ್ಟೇ ಸುಂದರವಾದ ಹೊರಾಂಗಣ, ಮುಗಿಲಿಗೆ ಚಾಚಿದ ಎರಡು ಗೋಪುರಗಳು, ಬಲು ವಿಸ್ತಾರವಾದ ಜಗಲಿ ಮತ್ತು ವಿಶಾಲವಾದ ನಿವೇಶನದ ಮಧ್ಯೆಯಿದ್ದು ಪ್ರಶಾಂತವಾಗಿದೆ. ಅವಿಭಜಿತ ಮೈಸೂರು ಡಯಾಸೀಸಿನ ಆಡಳಿತ ಕೇಂದ್ರವು ಇದೇ ಆವರಣದಲ್ಲಿದ್ದುದರಿಂದ ಈ ಚರ್ಚು ಪ್ರಧಾನಾಲಯವಾಗಿ ಸಹ ಕಾರ್ಯನಿರ್ವಹಿಸಿದೆ. ಶೂಲೆ ಎಂದು ಕರೆಯಲಾಗುತ್ತಿದ್ದ ಈ ಪ್ರದೇಶದಲ್ಲಿ ಪ್ಲೇಗು ಮತ್ತು ಬರಗಾಲಗಳಿಂದ ಅನಾಥರಾದ ಮಕ್ಕಳಿಗೆ ಪುನರ್ವಸತಿ ನೀಡಲಾಗಿತ್ತು.

ವರ್ಗ:ಬೆಂಗಳೂರಿನ ಚರ್ಚುಗಳು
ಸಂತ ಆಂಡ್ರೂಸ್ ಚರ್ಚ್

ಬೆಂಗಳೂರಿನ ಕಬ್ಬನ್ ರಸ್ತೆಯಲ್ಲಿ ಸಾಂಪ್ರದಾಯಿಕ ಪ್ರೆಸ್ಬಿಟೇರಿಯನ್ ಸ್ಕಾಟಿಶ್ ಕಟ್ಟಡ ವಿನ್ಯಾಸ ಹೊಂದಿರುವ ಈ ಚರ್ಚು ಡಣಡಣವೆನ್ನುವ ಗಡಿಯಾರದ ಗೋಪುರ ಹೊಂದಿದ್ದು ಸ್ಕಾಟ್‌ಲೆಂಡ್ ಪಾಲಕರಾದ ಸಂತ ಆಂಡ್ರೂ ಹೆಸರನ್ನು ಹೊತ್ತಿದೆ. ಪ್ರೆಸ್ಬಿಟೇರಿಯನ್ ಹಿನ್ನೆಲೆಯ ಸ್ಕಾಟಿಷ್ ಯೋಧರು ಮತ್ತು ಜನಸಾಮಾನ್ಯರ ಆಸಕ್ತಿಯ ಫಲವಾಗಿ ಈ ಚರ್ಚು ಮೈದಳೆಯಿತು. ಮೊದಲಿಗೆ ಈ ಗುಂಪು ದಂಡುಪ್ರದೇಶದ ಮನೆಯೊಂದರಲ್ಲಿ ಸೇರುತ್ತಿತ್ತು. ಬ್ರಿಟಿಷ್ ಆಯುಧಾಗಾರದ ಲೆಫ್ಟಿನೆಂಟ್ ಜನರಲ್ ಆಗಿದ್ದ ಸರ್ ಹೋಪ್ ಗ್ರ್ಯಾಂಟ್ ಅವರ ಶ್ರೀಮತಿಯವರಿಂದ ೧೮೬೪ ನವೆಂಬರ್ ೨೨ಕ್ಕೆ ಅಸ್ತಿಭಾರ ಬಿದ್ದು ೧೮೬೬ ಮೇ ವೇಳೆಗೆ ೪೫೦೦೦ರೂಪಾಯಿಗಳ ವೆಚ್ಚದಲ್ಲಿ ಈ ಗುಡಿ ಸಿದ್ಧವಾಯಿತು. ೧೦೫ ಅಡಿ ಉದ್ದ ೫೭ ಅಡಿ ಅಗಲ ಹಾಗೂ ೪೩ಅಡಿ ಎತ್ತರವಿರುವ ಈ ದೇವಾಲಯದ ಮುಖ್ಯ ಗೋಪುರದ ಎತ್ತರ ೯೦ಅಡಿಗಳು. ಕಿಟಕಿಗಳ ಗಾಜುಗಳಲ್ಲಿ ಬಣ್ಣದ ಚಿತ್ತಾರವಿದೆ. ಅದರಲ್ಲೂ ಪೀಠದ ಹಿಂದಿನ ೨೫ ಅಡಿಗಳೆತ್ತರದ ಚಿತ್ತಾರವಂತೂ ಮನಮೋಹಕವಾಗಿದೆ. ಬೋಧನಾ ಕಟಕಟೆಯು ತೇಗದಿಂದಾಗಿದ್ದು ಒಳ್ಳೆಯ ಕೆತ್ತನೆ ಹೊಂದಿದೆ. ಹೆಚ್ಚಿನ ಪಾಲು ಯೋಧರೇ ಇದರ ಸದಸ್ಯರಾಗಿದ್ದ ಕಾರಣದಿಂದ ಚರ್ಚಿನ ಗೋಡೆಗಳ ತುಂಬೆಲ್ಲ ಹಿತ್ತಾಳೆಯ ವೀರಪದಕಗಳೇ ತೂಗುತ್ತಿವೆ. ಈ ಚರ್ಚಿನ ಹೊರಗೋಡೆಗಳಿಗೆ ಅಚ್ಚಕೆಂಪು ಬಣ್ಣವನ್ನು ಬಳಿಯಲಾಗಿದ್ದು ಬೆಂಗಳೂರಿನ ಹೈಕೋರ್ಟು, ಶೇಷಾದ್ರಿ ಮೆಮೋರಿಯಲ್ ಹಾಲ್ ಹಾಗೂ ಸೆಂಟ್ ಜಾನ್ ಚರ್ಚ್ಗಳು ಕೂಡಾ ಇದೇ ಬಣ್ಣ ಹೊಂದಿವೆಯೆಂಬುದು ಕುತೂಹಲಕಾರಿಯಾಗಿದೆ. ಈ ಚರ್ಚಿನಲ್ಲಿ ೧೮೮೧ರಲ್ಲಿ ಅಳವಡಿಸಲಾದ ಪೈಪ್ ಆರ್ಗನ್ ಎಂಬ ವಾದ್ಯ ಹಾಗೂ ಗೋಪುರದಲ್ಲಿ ಶೋಭಿಸುತ್ತಿರುವ ೧೮೯೩ರಲ್ಲಿ ಅಳವಡಿಸಿದ ಬೃಹತ್ ಗಡಿಯಾರಗಳು ಇನ್ನೂ ಸುಸ್ಥಿತಿಯಲ್ಲಿವೆ. ಚರ್ಚಿನೊಳಗಡೆ ಸ್ಕಾಟ್ಲೆಂಡಿನ್ ಅಲೆಕ್ಸ್ ಬಲ್ಲಾಂಟೈನ್ ಅವರು ರಚಿಸಿದ ಅಬ್ರಹಾಂ, ಮೋಸೆಸ್, ದಾವಿದ್ ರಾಜ, ಪ್ರವಾದಿ ಯೆಶಾಯ, ಪ್ರೇಷಿತ ಆಂಡ್ರೂ, ಪೀಟರ್, ಪೌಲ್ ಮತ್ತು ಜಾನ್ ಅವರ ಚಿತ್ರಗಳು, ಉರಿವ ಪೊದೆ, ಚರ್ಚಿನ ಲಾಂಛನವಾದ ಆಲ್ಫಾ ಮತ್ತು ಒಮೇಗ ಹಾಗೂ ಅದರ ಮೇಲುಗಡೆ ಯೇಸುಕ್ರಿಸ್ತನ ಚಿತ್ರಗಳು ಮನಸೆಳೆಯತ್ತವೆ. ೧೯೫೯ ಸೆಪ್ಟೆಂಬರಿನಲ್ಲಿ ಈ ಚರ್ಚು ಸಿಎಸ್‌ಐ ಧರ್ಮಮಂಡಲಿಯ ಬಗಲಿಗೆ ಬಂತು.

ವರ್ಗ:ಬೆಂಗಳೂರಿನ ಚರ್ಚುಗಳು
ಸಂತ ಮೇರಿ ಕೆಥೆಡ್ರಲ್

ಬೆಂಗಳೂರಿನ ರೋಮನ್ ಕ್ಯಾಥಲಿಕ್ ಚರ್ಚ್ಗಳಲ್ಲಿ ಲ್ಯಾಟಿನ್ ರೀತಿರಿವಾಜುಗಳಲ್ಲಿ ಪೂಜೆ ಪುನಸ್ಕಾರಗಳು ನಡೆಯುತ್ತವೆ. ಅದೇ ನೇರದಲ್ಲಿ ಕೇರಳದಿಂದ ಉದರಂಭರಣಕ್ಕಾಗಿ ಬೆಂಗಳೂರಿಗೆ ಬಂದ ಕೆಲ ಸಿರಿಯನ್ ಕಥೋಲಿಕರು ವಿಭಿನ್ನ ರೀತಿರಿವಾಜುಗಳನ್ನು ನಡೆಸುವುದರಿಂದ ತಮ್ಮದೇ ಚರ್ಚುಗಳನ್ನು ಕಟ್ಟಿಕೊಂಡಿದ್ದಾರೆ. ಬೆಂಗಳೂರಿನಲ್ಲಿ ಸಿರಿಯನ್ ಪೂಜಾಪದ್ಧತಿ ೧೯೩೬ರಷ್ಟು ಹಿಂದೆಯೇ ಪ್ರಾರಂಭವಾಯಿತು. ಆ ಪದ್ಧತಿಯನ್ನು ಪಾಲಿಸುವ ಹಲವಾರು ಜಾಕೊಬೈಟ್ ಸಿರಿಯನ್ ಆರ್ಥೊಡಾಕ್ಸ್ ಚರ್ಚ್ಗಳು ಬೆಂಗಳೂರಿನಲ್ಲಿವೆ. ಅವುಗಳಲ್ಲಿ ಮುಖ್ಯವಾದುದು ಕ್ವೀನ್ಸ್ ರಸ್ತೆಯಲ್ಲಿರುವ ಸಂತ ಮೇರಿ ಕೆಥೆಡ್ರಲ್.

ವರ್ಗ:ಬೆಂಗಳೂರಿನ ಚರ್ಚುಗಳು
ಬಾಲಕ ಯೇಸುವಿನ ಚರ್ಚ್

ಬೆಂಗಳೂರಿನ ವಿವೇಕನಗರದಲ್ಲಿರುವ ಬಾಲಯೇಸುವಿನ ದೇವಾಲಯವು ತನ್ನ ಪವಾಡಶಕ್ತಿಯ ಕಾರಣದಿಂದ ಕ್ರೈಸ್ತ ಕ್ರೈಸ್ತೇತರರೆನ್ನದೆ ಎಲ್ಲರನ್ನೂ ಕೈಬೀಸಿ ಕರೆಯುತ್ತ ಈ ಪ್ರದೇಶದ ಒಂದು ಸುಂದರ ಸುಸಜ್ಜಿತ ಧಾರ್ಮಿಕ ನೆಲೆಯಾಗಿದೆ. ಅರ್ಧ ವರ್ತುಳಾಕಾರದಲ್ಲಿ ಕಟ್ಟಲಾದ ಈ ಬೃಹತ್ ಕಟ್ಟಡದೊಳಗೆ ಪೂಜಾ ಪೀಠದ ಹಿಂಬದಿಯ ಗೋಡೆಯಲ್ಲಿ ಕ್ರಿಸ್ತಜನನದ ಬೃಹತ್ ಪಟವನ್ನು ಚಿತ್ರಿಸಲಾಗಿದೆ. ಏಕಕಾಲಕ್ಕೆ ಹತ್ತುಸಾವಿರ ಮಂದಿ ಪೂಜೆಯಲ್ಲಿ ಭಾಗವಹಿಸುವಂತೆ ಈ ಚರ್ಚನ್ನು ರೂಪಿಸಲಾಗಿದೆ. ಗುಡಿಯ ಕೆಳಗಿನ ನೆಲಮಾಳಿಗೆಯಲ್ಲಿ ಕಾರುಗಳು ನಿಲ್ಲುವಂತೆ ವ್ಯವಸ್ಥೆ ಮಾಡಲಾಗಿದೆ.

ವರ್ಗ: ಬೆಂಗಳೂರಿನ ಚರ್ಚುಗಳು